Προσφορά 69€ για τρείς συνεδρίες διαχείρισης βουλιμίας & κιλών με Ηλεκτροβελονισμό, στο OLONION WELLNESS στους Αγίους Αναργύρους. Πρόκειται για ανώδυνη θεραπεία που έχει ως στόχο την ελάττωση βάρους. - tsibato\n69€ για τρείς συνεδρίες διαχείρισης βουλιμίας & κιλών με Ηλεκτροβελονισμό, στο OLONION WELLNESS στους Αγίους Αναργύρους. Πρόκειται για ανώδυνη θεραπεία που έχει ως στόχο την ελάττωση βάρους.\nΔυνατότητα εξαργύρωσης προσφοράς άμεσα με την αγορά του κουπονιού έως τις 31/07/2021. Η προσφορά ισχύει καθημερινά 13:00-22:00 έως Σάββατο (κατόπιν διαθεσιμότητας), εκτός από τις επίσημες αργίες. Το κάθε κουπόνι ισχύει για 1 άτομο απευθύνεται σε γυναίκες ή άνδρες και περιλαμβάνει: ~3 συνεδρίες διαχείρισης βουλιμίας & κιλών με Ηλεκτροβελονισμό. Πρόκειται για ανώδυνη θεραπεία ελέγχου της όρεξης που έχει ως απώτερο στόχο την ελάττωση βάρους. Ο βελονισμός επενεργεί ως ανασταλτικό της όρεξης, ελέγχει την βουλιμία, μειώνει το χρόνο κορεσμού, επενεργεί καταπραϋντικά, αγχολυτικά και δίνει ευφορία εξισορροπώντας το νευρικό σύστημα. Είναι η πλέον ανώδυνη και αποτελεσματική μέθοδος αντιμετώπισης της παχυσαρκίας και του τοπικού πάχους. Με άλλα λόγια το άτομο δεν έχει όρεξη και βουλιμικές κρίσεις, αυξάνεται η αυτοπεποίθησή του, ενεργοποιούνται οι μηχανισμοί ενίσχυσης του πεπτικού συστήματος Κάθε χρήστης μπορεί να αγοράσει ένα κουπόνι για προσωπική χρήση και απεριόριστο αριθμό κουπονιών σε μορφή δώρου (ένα κουπόνι ανά άτομο). Απαιτείται τηλεφωνική επικοινωνία για ραντεβού 3 ημέρες πριν στο τηλέφωνο που αναγράφεται στο κουπόνι σας. Για ακύρωση ή αλλαγή ραντεβού απαιτείται τηλεφωνική επικοινωνία τουλάχιστον 1 ημέρα πριν. Τα ραντεβού κλείνονται πάντα με βάση την διαθεσιμότητα. Τα κουπόνια είναι απαραίτητο να εκτυπωθούν και να προσκομισθούν σε έντυπη μορφή στο χώρο του OLONION WELLNESS CLUB την ημέρα της επίσκεψης σας.


Αυτό είναι το πρόσωπο – κλειδί για τα «παζάρια» με την Τουρκία - thebanker.gr\nΔιάλογος με την Τουρκία. Το ζήτημα έχει αναδειχθεί στο πλέον πολυσυζητημένο θέμα των ημερών. Ιδιαίτερα μετά την πρόσφατη κρίση στις ελληνοτουρκικές σχέσεις, του περασμένου Ιουλίου. Τα ονόματα που θα μπορούσαν να φέρουν εις πέρας μία τέτοια αποστολή (δηλαδή διερευνητικές), σύμφωνα με αρμόδιες πηγές περιορίζονται σε δύο – τρεις ανθρώπους, ωστόσο αυτός που φαίνεται να έχει προβάδισμα, σύμφωνα με κριτήρια που θέτει η κυβέρνηση, είναι ο πρέσβης ε.τ. Παύλος Αποστολίδης.\nΤο όνομά του έχει αναφερθεί κατά καιρούς είτε ως ειλημμένη απόφαση, είτε ως το κατάλληλο πρόσωπο που θα μπορούσε να αναλάβει τον διάλογο από την πλευρά της Αθήνας, με τις δημοσιογραφικές πληροφορίες να υπάρχουν ήδη από τον Ιανουάριο, οπότε και ο Πρωθυπουργός Κυριάκος Μητσοτάκης επέστρεψε από τις ΗΠΑ. Μία περίοδο που η Αθήνα είχε διανύσει τα «πρώτα μέτρα» στον μαραθώνιο των επαφών της, μετά και την υπογραφή του παράνομου τουρκολιβυκού μνημονίου. Ηταν η περίοδος που η συμφωνία Ερντογάν – Σάρατζ για ορισμό θαλασσίων ζωνών Τουρκίας – Λιβύης, επανέφεραν στο προσκήνιο και τη συζήτηση για τον αν θα ωφελούσε η προσφυγή στο Διεθνές Δικαστήριο της Χάγης, με στόχο την επίλυση της ελληνοτουρκικής διαφοράς για την υφαλοκρηπίδα.\nΤο όνομα του έμπειρου διπλωμάτη επανέρχεται, ιδιαίτερα στο πλαίσιο της φημολογίας, ότι η Ελλάδα οδηγείται – ή πιέζεται να οδηγηθεί – σε διάλογο με την Τουρκία, μετά και τις ενδείξεις αποκλιμάκωσης στο Αιγαίο και την Ανατολική Μεσόγειο και την αδρανοποίηση της navtex για έρευνες του «Ορούτς Ρέις» σε περιοχές και της ελληνικής υφαλοκρηπίδας.\nΦημολογία η οποία ενισχύεται μετά και τις πληροφορίες για επανέναρξη των διερευνητικών Ελλάδας – Τουρκίας περί τις 24 Αυγούστου, με τον 61ο γύρο να προγραμματίζεται να γίνει στην Τουρκία και να εξαρτάται και από τις συνθήκες που θα επιβάλλει η πανδημία. Διπλωματικές πηγές σημειώνουν ότι τόσο η ημερομηνία όσο και τα πρόσωπα δεν θεωρούνται ακόμα «κλειδωμένα», χωρίς να διαψεύδουν όμως τις πληροφορίες.\nΜε βαρύ βιογραφικό\nΓεννημένος το 1942 στην Αθήνα, σπούδασε Νομική, μπήκε στο Διπλωματικό Σώμα το 1965 και το 1984 ανέλαβε σύμβουλος της ελληνικής πρεσβείας στην Αγκυρα. Διατέλεσε, μεταξύ άλλων, πρέσβης της Ελλάδας στην Κυπριακή Δημοκρατία, μόνιμος αντιπρόσωπος της χώρας στην ΕΕ, γενικός γραμματέας του υπουργείου Εξωτερικών, ενώ το 1999 ανέλαβε διοικητής της Εθνικής Υπηρεσίας Πληροφοριών μέχρι το 2004 οπότε και συνταξιοδοτήθηκε. Αξιοποίησε στο έπακρο τη «διπλωματία των σεισμών» για την ανάπτυξη σχέσεων και συνεργασίας μεταξύ Ελλάδας και Τουρκίας, ενώ είχε ρόλο και στην επαφή των μυστικών υπηρεσιών των δύο χωρών. Αλλωστε η εμπειρία του ως διπλωμάτης φέρεται να συνέβαλε τα μέγιστα στη θητεία του ως επικεφαλής της ΕΥΠ.\nΗ προϋπηρεσία του στις συνομιλίες Αθήνας – Αγκυρας, από διάφορες θέσεις, χαρακτηρίζεται ως το εισιτήριο που τον κάνει τον καταλληλότερο για τις απαιτήσεις των ημερών, καθώς εκτιμάται ότι μπορεί να δώσει λύσεις και να «δείξει δρόμους». Οπως στο παρελθόν. Εστω και αν δεν δημοσιοποιήθηκαν ή δεν επισημοποιήθηκαν. Εάν τελικά ο Αποστολίδης αναλάβει ξανά καθήκοντα ως επικεφαλής σε έναν νέο διάλογο Ελλάδας – Τουρκίας, θα έχει ενδιαφέρον τα χαρακτηριστικά που θα λάβει αυτός ο διάλογος και το πλαίσιο στο οποίο θα πραγματοποιηθεί. Υπενθυμίζεται ότι η Αγκυρα θέλει διάλογο «εφ’ όλης της ύλης», βάζοντας στο τραπέζι υφαλοκρηπίδα, «γρίζες ζώνες», αποστρατικοποίηση των νησιών ακόμα και μουσουλμανική μειονότητα της Θράκης. Η Αθήνα αναγνωρίζει ως μόνη διαφορά την υφαλοκρηπίδα και μόνο για αυτή συζητά. Ενα μεγάλο αγκάθι δε για την πραγματοποίηση διαλόγου Ελλάδας – Τουρκίας εν έτει 2020 είναι και το τουρκολιβυκό μνημόνιο και εάν η Αθήνα μπορεί να πάει σε διαπραγματεύσεις ενόσω η Αγκυρα θεωρεί ότι αυτό είναι σε ισχύ. Η γερμανική παρέμβαση για την εκτόνωση της κρίσης στην Ανατολική Μεσόγειο, ανάμεσα σε Ελλάδα και Τουρκία τον Ιούλιο, δημιουργεί επίσης ερωτηματικά, εάν το Βερολίνο θα αναλάβει διαμεσολαβητής, ή η ΕΕ, κάτι που μεταβάλλει τους όρους του διαλόγου… Επίσης ζήτημα αποτελεί μέχρι πού μπορεί να φτάσει η διαπραγμάτευση, αλλά και πώς θα προετοιμαστεί η ελληνική κοινωνία να δεχθεί μία λύση στο Αιγαίο, με τη συζήτηση από την έναρξή της να προϋποθέτει υποχωρήσεις.\nΔούρου: Να κριθούμε για όσα πράξαμε και όχι για όσα λέμε ότι θα κάνουμε\nΣυγχαρητήρια του αντιπροέδρου της κυβέρνησης των Σκοπίων για την κύρωση της Συμφωνίας των Πρεσπών


Όροι Χρήσης του e-korakas.gr\nΔείτε αναλυτικά τους όρους χρήσης του e-korakas.gr, eshop με αγροτικά μηχανήματα και εργαλεία στην Νεμέα και στην Κόρινθο.\nTo e-korakas.gr καταβάλλει κάθε προσπάθεια για την απόλυτη εγκυρότητα των στοιχείων που καταχωρούνται στη διαδικτυακή τοποθεσία και ιδιαιτέρως για την καταχώρηση των προϊόντων με τα πλήρη στοιχεία τους (τιμές, τεχνικά και ποιοτικά χαρακτηριστικά, περιγραφές, φωτογραφίες κλπ.), πάντα όμως υπό την επιφύλαξη τυχόν ορθογραφικών, τυπογραφικών ή άλλων λαθών που έχουν προκύψει από ανθρώπινο λάθος ή τεχνικές ατέλειες. Σε κάθε περίπτωση, ο πελάτης διατηρεί απόλυτα το δικαίωμα υπαναχώρησης από την παραγγελία του σε περίπτωση διαπίστωσης τέτοιου ουσιώδους λάθους σε προϊόν που έχε παραγγείλει.\nΥπάρχει δικαίωμα αλλαγής προϊόντος, σύμφωνα με την προκαθορισμένη πολιτική αλλαγών του e-korakas.gr. Μπορείτε να ενημερωθείτε για αυτήν καλώντας στο 27460-22392. Αυτονόητο είναι πως η αλλαγή γίνεται για το ακριβές αντίτιμο του προϊόντος ή των προϊόντων που έχει πληρώσει ο πελάτης για αγορά μέσω της ιστοσελίδας. Σε κάθε περίπτωση, για να γίνει η αλλαγή, θα πρέπει το προϊόν και η συσκευασία του να είναι σε άριστη κατάσταση, αχρησιμοποίητο και να υπάρχει το αντίστοιχο παραστατικό αγοράς του προς αλλαγή προϊόντος.\nTo e-korakas.gr, κατά τη διεκπεραίωση της πρώτης παραγγελίας ενός νέου πελάτη, έχει το δικαίωμα να πραγματοποιήσει τηλεφωνική επιβεβαίωση των στοιχείων του πελάτη και να ζητήσει επιπλέον στοιχεία, σε περίπτωση ταύτισης των στοιχείων δύο πελατών.\nTo e-korakas.gr θα διαγράφει οποιονδήποτε λογαριασμό, μέσα από τον οποίο γίνεται συστηματική καταχώρηση πλασματικών (ψεύτικων ή συνεχώς ακυρούμενων) παραγγελιών.\nTo e-korakas.gr έχει το δικαίωμα να τροποποιεί τις τιμές και τους όρους χρήσης της ιστοσελίδας, με την υποχρέωση να ενημερώνει τους χρήστες της για την οποιαδήποτε αλλαγή μέσω της τροποποίησης των αντίστοιχων στοιχείων στην ιστοσελίδα. Αυτονόητο είναι ότι οι όποιες αλλαγές δεν εφαρμόζονται σε παραγγελίες που έχουν πραγματοποιηθεί πριν από αυτές.\nTo e-korakas.gr δεν εγγυάται τη διαθεσιμότητα των προϊόντων που υπάρχουν στην ιστοσελίδα. Εγγυάται απόλυτα όμως την έγκαιρη ενημέρωση των πελατών σχετικά με την διαθεσιμότητα των προίόντων που έχουν ζητήσει σε παραγγελία τους.\nTo e-korakas.gr ουδεμία ευθύνη φέρει για οποιαδήποτε τεχνικά προβλήματα αντιμετωπίσουν οι επισκέπτες και χρήστες της ιστοσελίδας και σχετίζονται με τα μέσα και την υποδομή που οι επισκέπτες και χρήστες χρησιμοποιούν για να έχουν πρόσβαση στη διαδικτυακή τοποθεσία μας.\nΟ πελάτης έχει το δικαίωμα υπαναχώρησης της αγοράς που έκανε μέσω του ηλεκτρονικού καταστήματος του oneiroshop.gr, εντός 14 ημερών από την ημέρα παραλαβής του προϊόντος.\nΟ πελάτης πρέπει να επικοινωνήσει με το τμήμα Εξυπηρέτησης Πελατών της εταιρίας είτε μέσω email (info@e-korakas.gr) είτε τηλεφωνικά (27460-22392) εντός 14 ημερών από την ημέρα παραλαβής και να γνωστοποιήσει το αίτημά του για την επιστροφή χρημάτων. Κατόπιν συνεννόησης με την εταιρία θα πρέπει να αποστείλει το προϊόν το οποίο παρέλαβε στη διεύθυνση :\nΚΟΡΑΚΑΣ ΧΡΗΣΤΟΣ & ΑΘΑΝΑΣΙΟΣ ΟΕ\nΠαπακωνσταντίνου 63Α, Νεμέα\nΚατά την παραλαβή της επιστροφής από την εταιρία το προϊόν θα περάσει από τον απαραίτητο ποιοτικό έλεγχο έτσι ώστε να εγκριθεί η διαδικασία επιστροφής χρημάτων στον πελάτη. Η εταιρία Κόρακας δεσμεύεται να προχωρήσει στην επιστροφή των χρημάτων της αξίας του προϊόντος, εφόσον έχει εγκριθεί και κατόπιν του ποιοτικού ελέγχου, εντός (δέκα) 10 ημερών και να το γνωστοποιήσει στον πελάτη μέσω ενημερωτικού email.


Άντα Λεούση / Anta Leousi: Κυριακή 5 έως 11/9/21\nΤΑΥΡΟΣ: Κάντε τις αλλαγές που θέλετε εδώ και καιρό για να νιώσετε πιο ευχάριστα στον προσωπικό σας χώρο, αλλά αφού τα έξοδα δεν υπάρχει περίπτωση όπως και να έχει να τα γλιτώσετε, φροντίστε να μην το παρακάνετε και βγείτε τελείως εκτός προϋπολογισμού. Εάν υπάρξουν αναβολές ή καθυστερήσεις σε συμφωνίες που ήταν ολοκληρωμένες, μη φοβηθείτε και κάνετε αδέξιες κινήσεις, επειδή ήδη έχετε ανοιχτεί οικονομικά, γιατί γρήγορα θα ξαναβρείτε το ρυθμό σας και θα πετύχετε τους στόχους σας.\nΔΙΔΥΜΟΙ: Δώστε στον εαυτό σας την ευκαιρία να επουλώσει συναισθηματικά τραύματα του παρελθόντος κι αν χρειαστεί αναθεωρήστε κάποια από τα σχέδια που έχετε για το άμεσο μέλλον σας. Σταθεροποιήστε κάποιες φιλίες και γνωριμίες που θα κάνετε, όπως και να τις εκμεταλλευτείτε με τον καλύτερο δυνατό τρόπο. Αποκομίστε όσα περισσότερα μπορείτε, τόσο σε πρακτικό όσο και σε ηθικό επίπεδο, γιατί μέσα από τη διαφορετικότητα των σχέσεων, θα βρείτε τη συμπαράσταση που αποζητάτε.\nΚΑΡΚΙΝΟΣ: Οι απαιτήσεις στη δουλειά θα είναι πολλές και η εργασία σας ακόμα πιο σκληρή, αλλά με επιμονή και υπομονή, θα καταφέρετε να διαμορφώσετε τις κατάλληλες συνθήκες για να μην εγκλωβίζεστε και να αυξήσετε τα εισοδήματά σας, γιατί στον προγραμματισμό των οικονομικών σας, είστε αναμφισβήτητα καλοί. Προβείτε σε συζητήσεις με το σύντροφό σας, αρκεί να μην βάλετε μπροστά το «εγώ» σας, γιατί με αυτόν τον τρόπο θα οξύνετε την ήδη περίεργη κατάσταση και θα την χειροτερέψετε.\nΛΕΩΝ: Κρατήστε χαμηλούς τόνους και μη μπείτε στη διαδικασία αντιπαραθέσεων, γιατί οι ριψοκίνδυνες κινήσεις και οι λάθος επιλογές, μπορεί να κοστίσουν και στην υγεία σας. Μην επιχειρήσετε να διορθώσετε τα κακώς κείμενα που μπορεί να υπάρχουν στις συνεργασίες ή στις σχέσεις σας, καθώς αυτές οι μέρες θα είναι άκρως ακατάλληλες. Εάν οι σκέψεις σας εξακολουθούν να είναι μπερδεμένες, μην επιτρέψετε σε τρίτους να σας επηρεάσουν στις αποφάσεις σας, γιατί τα αποτελέσματα δε θα είναι θετικά για εσάς.\nΠΑΡΘΕΝΟΣ: Στη μνήμη σας θα κάνουν την εμφάνιση τους αναμνήσεις από παλιές σας αγάπες, κάνοντάς σας να θέλετε να κλειστείτε στον εαυτό σας και να νιώθετε ασφαλείς μόνο μόνοι σας. Με καθαρό μυαλό και ήπια συμπεριφορά θα μπορέσετε να βρείτε και πάλι τις σωστές επιλογές για να προχωρήσετε και παράλληλα να εκμεταλλευτείτε τις ευκαιρίες που θα προκύψουν. Προσέξτε τον τρόπο που θα χειριστείτε το λόγο και τη συμπεριφορά σας, εάν δε θέλετε να δυσκολέψετε κι άλλο τα πράγματα.\nΖΥΓΟΣ: Μην πιέσετε καταστάσεις ή άτομα που σας στηρίζουν, προκειμένου να περάσει το δικό σας, αφού έτσι κι αλλιώς ούτε εσείς ξέρετε αν αυτό που επιμένετε να κάνετε είναι προς όφελός σας. Τα αδικαιολόγητα έξοδα και οι διαπληκτισμοί σε θέματα οικονομικά δεν πρόκειται να σας οδηγήσουν πουθενά, ούτε να διώξουν τις ανασφάλειές σας. Καλό θα είναι να περιορίσετε στο ελάχιστο τα έξοδά σας και να αποφύγετε κάθε περιττή αγορά, για να μη βγείτε από τον προϋπολογισμό σας και πάνω απ’ όλα να μην εκτεθείτε.\nΣΚΟΡΠΙΟΣ: Θα πρέπει να είστε συνεπείς στις υποχρεώσεις που έχετε απέναντι στα οικογενειακά σας πρόσωπα, για να μπορέσετε να δείτε τα πράγματα στις πραγματικές τους διαστάσεις. Εάν με τον τρόπο σας δώσετε αφορμή να σας παρερμηνεύσουν δε θα αποφύγετε τα λάθη. Οι περίεργες διαθέσεις και τα συναισθήματά σας, θα δίνουν μηνύματα που είναι προτιμότερο να τα αγνοήσετε, παρά να δώσετε σημασία και να καταλήξετε σε εσφαλμένες αποφάσεις που θα δημιουργήσουν παραπάνω προβλήματα και ρήξη στις σχέσεις σας.\nΤΟΞΟΤΗΣ: Αποφύγετε δια ροπάλου το σαρκασμό, γιατί μόνο με ευγένεια θα βγείτε κερδισμένοι αυτή την περίοδο και θα κερδίσετε εύκολα τη συμπαράσταση και τη βοήθεια των φίλων σας, που θα σας είναι χρήσιμη, ενώ παράλληλα οι συναντήσεις μαζί τους θα στρέψουν το ενδιαφέρον σας σε κοινωνικά ζητήματα. Έχετε τα αυτιά και τα μάτια σας ανοιχτά για να μπορέσετε να ξεχωρίσετε που υπάρχει παρασκήνιο και τι είναι ικανό να σας βλάψει στο μέλλον.\nΑΙΓΟΚΕΡΩΣ: Το έντονο άγχος και οι τάσεις μελαγχολίας που θα σας εμφανίζονται σας βγάζουν από τους κανονικούς σας ρυθμούς, που αν θέλετε να τους ξαναβρείτε για να νιώσετε καλύτερα, προτιμήστε να δώσετε στον εαυτό σας την ευκαιρία να ξεκουραστεί και να χαλαρώσει, είτε κάνοντάς μικρές αποδράσεις από την καθημερινότητα που σας πνίγει, είτε απολαμβάνοντας βόλτες με τους φίλους ή το σύντροφό σας. Επιμείνετε μόνο σε ξεκάθαρες προτάσεις, αφού ότι ακούγεται καλό ίσως να μην είναι αληθινό.\nΥΔΡΟΧΟΟΣ: Φροντίστε να είστε συνεπείς στις καθημερινές σας υποχρεώσεις, για να κάνετε την τύχη να σας χαμογελάσει και πάλι. Αποφύγετε τη συναισθηματική φόρτιση και δείξτε σιγουριά και σταθερότητα στη σχέση σας. Το να πιστεύετε ότι ο σύντροφός σας αποκρούει τα συναισθήματά σας είναι λάθος, αλλά η διάθεση σας δε σας επιτρέπει να δείτε τα πράγματα αισιόδοξα. Νιώθετε πως δεν είστε σίγουροι για τα συναισθήματά σας και έτσι μεγαλώνουν ολοένα οι απαιτήσεις που έχετε από το σύντροφό σας.\nΙΧΘΥΣ: Μειώστε την πίεση που του ασκείτε, σκεπτόμενοι πως δε θα θέλατε να είστε στη δική του θέση και βρείτε χρόνο να του αφιερώσετε, αν δε θέλετε η σχέση σας να καταλήξει σε τέλμα. Μάθετε να τηρείτε τους κανόνες μιας σχέσης, για να μπορέσουν να καταλαγιάσουν οι εντάσεις και να πολλαπλασιαστούν οι πιθανότητες να βελτιώσετε τη σχέση σας. Στηρίξτε τη σχέση σας στην ειλικρίνεια και το σεβασμό, αποβάλλοντας κυριαρχικές τάσεις, αλλιώς δε θα έχει διάρκεια.


Το βυζαντινό ναυτικό (Πληρώματα, καράβια και νεώρια) « ΑΒΕΡΩΦ\n« Συλλογή ειδήσεων 12ης Οκτωβρίου 2016\nΠροκήρυξις του Βασιλέως Όθωνος προς τους Έλληνες – 12 Οκτ. 1862 »\nPosted by Πετροβούβαλος στο Οκτώβριος 12, 2016\nάρθρο του Μάρκου Μάριου Σίμψα\nαπό το περιοδικό ΙΣΤΟΡΙΑ ΓΙΑ ΣΑΣ του 1971\nΣτον τεράστιο τω όντι πίνακα, τον οποίο συνθέτει η επί χίλια και τόσα χρόνια ζωή του Βυζαντινού Κράτους, το Ναυτικόν κατέχει ιδιαίτερα ξεχωριστή θέσι. Αποτελεί του αρμούς της Αυτοκρατορίας, υπηρετεί τη δόξα της και την ευημερία και αποτρέπει τον κίνδυνο. ‘Οταν το Ναυτικόν παραμελήται,ο Βυζαντινός κόσμος πάσχει κι η χώρα οδηγείται στην ταπείνωσι. Το λυκόφως του Ναυτικού προδικάζει το λυκόφως του Βυζαντίου και όταν εκείνο εκλείπει, σαν πραγματική δύναμις, ακολουθεί η κατάρρευσις της Αυτοκρατορίας.\nΠρέπει να σημειώσουμε ότι με τις μεγάλες νίκες των στρατηγών του Ιουστινιανού Α’ (527 — 565) εναντίον των Βανδάλων και των ‘Οστρογότθων της Ιταλίας, η Μεσόγειος ολόκληρη έγινε μιά Βυζαντινή θάλασσα. Μόνον ένα μέρος της Νοτίου Γαλλίας, κοντά στις εκβολές του Ροδανου, παρέμεινε στα χέρια των Φράγκων, οι οποίοι όμως δεν διέθεταν ναυτική δύναμι. Ο στόλος των Βανδάλων της Αφρικής, που ήλεγχε μέχρι τότε τη Δυτική Μεσόγειο, εξαφανίζεται. Οι Οστρογότθοι εγκαταλείπουν τη θάλασσα, μετά από μάταιη προσπάθεια να εγκατασταθούν στη Νότιο Ιταλία, τη Σικελία και την Σαρδηνία.\nΕπί πλέον κατορθώνει το Βυζάντιο να αποκαταστήση την ειρήνη στην Κριμαία και, απομακρύνοντας τους Ούννους και τους Γότθους, να αποκτήσει ανεμπόδιστο τον έλεγχο του Ευξείνου Πόντου (τον οποίο άλλωστε θα διατηρήσει, βασικά, καθ’ όλη τη διάρκεια της Αυτοκρατορίας του).\nΈτσι κατά το τέλος του 6ου αιώνος μ.Χ. παρουσιάζεται η ακόλουθη εικόνα. Κλονίζεται το Βυζάντιο στα σύνορα του Δουνάβεως και στις Βαλκανικές του επαρχίες από τις εισβολές των βαρβάρων, υποχωρεί στην Ιταλία εμπρός στις νέες επιθέσεις των Οστρογότθων και είναι εξαντλημένο από τον ατελεύτητον αγώνα εναντίον των Περσών, στην Ανατολή. Παρ’ όλα αυτά όμως βρίσκεται επί κεφαλής μιας απέραντου θαλασσινής αυτοκρατορίας, η οποία απλώνεται από τα βάθη του Ευξείνου Πόντου μέχρι το Σουέζ και μέχρι το Γιβραλτάρ. Ο Αυτοκράτωρ της Κωνσταντινουπόλεως είναι κύριος όλων των θαλασσών μέχρι των Στηλών του Ηρακλέους, γράφει ο Κωνσταντίνος ο Πορφυρογέννητος (912—959), στο «Περί Θεμάτων» έργο του.\nΓύρω από τις θάλασσες αυτές είναι εγκατεστημένοι οι λαοί της Αυτοκρατορίας. Η θάλασσα είναι εκείνη, που ενώνει τις βυζαντινές επαρχίες και αποτελεί τον μοναδικό δρόμο για την επικοινωνία της Πρωτευούσης με αυτές. Γιατί η παράκτια χώρα είναι σε πολλά σημεία στενή και στην ξηρά κυκλώνεται, ολόγυρα, από εχθρούς. Η θάλασσα λοιπόν είναι το κέντρο του Βυζαντινού κράτους καί όχι το σύνορο του, ένα όριο της απέραντου κυριαρχίας του.\nΤούτο όμως μέχρις ότου εισέλθουν στην μεσογειακή σκηνή οι Άραβες, περί τα μέσα του 7ου αιώνος. Αλλά και τότε ακόμη, όταν οι χαλίφαι εδημιούργησαν ναυτική δύναμι στην Ανατολική Μεσόγειο και στην Τύνιδα και πάλι οι Βυζαντινοί στόλοι υπεράσπισαν, σ’ ένα αδυσώπητον αγώνα, τις χώρες της αυτοκρατορίας και έσωσαν και αυτή η Βασιλεύουσα, το έτος 717. Αργότερα όμως το Ναυτικόν παρεμελήθη, και η Αυτοκρατορία το επλήρωσε ακριβά, τον 9ον αιώνα. Οι Μουσουλμάνοι πειραταί, κύριοι της Κρήτης από το 827 καί της Σικελίας καί ταξιδεύοντας ανενόχλητοι στην Αδριατική, ερήμωσαν καί «εξάφρισαν» επί ένα αιώνα τις ακτές του Αιγαίου και ουσιαστικά απόκοψαν την Πρωτεύουσα από την Βυζαντινή Δύσι.\nΟ κίνδυνος, ο μέγας κίνδυνος ωδήγησε στην ανασυγκρότησι του Ναυτικού, που αρχίζει τον 9ον και συμπληρώνεται τον 10ον αιώνα, καί στην ανακατάληψι της Κρήτης. Βλέπομε έτσι το Βυζάντιο να είναι πάλι και μέχρι τις αρχές του 12ου αιώνος μια μεγάλη ναυτική δύναμις και να έχη τη θαλασσοκρατία της Μεσογείου.\n– Μόνον εγώ, έλεγε ο Νικηφόρος Φωκάς τον 10ον αιώνα στον Πρεσβευτή του Γερμανού Βασιλέως, έχω τη ναυτική δύναμι.\n– Ο στόλος, έγραφε επίσης ένας συγγραφεύς του 11ου αιώνος, ο στρατηγός Κεκαυμένος, αποτελεί τη δόξα της Ρωμανίας.\nΠάντα ταύτα εγίνοντο μέχρις ότου το Βυζάντιο έκρινε, για την κακή του τύχη, προσφορώτερο ν’ ανάθεση σε άλλους (Πιζάνους, Γενοβέζους και Ενετούς) τη φροντίδα για τις κατά θάλασσαν επιχειρήσεις. Το αποτέλεσμα ήταν οδυνηρό: κατάληψι της Κωνσταντινουπόλεως από τους Φράγκους, το 1204 και -μετά από μερικές αναλαμπές- οριστική συντριβή της Αυτοκρατορίας…\nΑπό τον 4ον αιώνα\nΠοια ήταν η αυγή του Ναυτικού του Βυζαντίου; Στο παλιό ρωμαϊκό κράτος, ήδη από τις αρχές του 4ου μ.Χ. αιώνος, τα βαρβαρικά στοιχεία εδέσποζαν στο στρατό των Ρωμαίων οι οποίοι, «εντελώς εκλελυμένοι» όπως ήσαν, είχαν εγκαταλείψει κάθε στρατιωτικό έργο. Η κατάστασις στο Ναυτικό των Ρωμαίων δεν ήταν καλύτερη. Και ο ιδρυτής του νέου κράτους, Κωνσταντίνος ο Μέγας, εζήτησε φεύγοντας να λυτρωθή από την ατμόσφαιρα της παρακμής, πούυ επεσκίαζε τη Ρώμη, και να αναβαπτίση το κράτος του με νέα και ρωμαλέα στοιχεία. Εζήτησε όμως πέραν από αυτό, γράφει ο Γάλλος συγγραφεύς Louis Bréhier «ανεζήτησε εις την Κωνσταντινούπολι τη θάλασσα».\nΚαι άλλος συγγραφεύς, Ρουμάνος αυτός, ό Nicolae Iorga συμπληρώνει με την παρατήρησι ότι «η καινούρια αυτοκρατορία δεν ήτο μιά άλλη μορφή του ηπειρωτικού ρωμαϊκού κράτους, αλλά μιά καινούργια θαλασσοκρατία, μιά κυριαρχία της θαλάσσης». Για την θαλασσοκρατία όμως αυτή εχρειάζοντο καράβια και ένα από τα μεγάλα έργα του νέου κράτους εστάθη η δημιουργία Ναυτικού.\nΑλλά πότε εδημιουργήθη το Ναυτικόν αυτό του Βυζαντίου; Τούτο, όπως και τόσα άλλα σημεία πού έχουν σχέσι με το Ναυτικόν, δεν είναι με ακρίβεια γνωστό. Ωρισμένοι συγγραφείς τοποθετούν την απαρχή του Βυζαντινού Ναυτικού στη βασιλεία του Λέοντος Α’, του Θρακός, περί το έτος 457.\nΟ Λέων Α’, ο Θράξ εδημιούργησε πολεμικό στόλο για να αποκρούση τις επιθέσεις των βαρβάρων στην Αφρική. Την εποχή του Ιουστινιανού όμως δεν υπήρχαν ακόμη, τα απαραίτητα πλοία, για να μεταφέρουν από τη Δαλματία στην Ιταλία 10-12 χιλ. άνδρες. Τα πλοία που χρησιμοποιούσαν στις πολεμικές επιχειρήσεις, την εποχή του Ιουστινιανού, δεν ήσαν κρατικά αλλά ιδιωτικά και τα επέτασσαν ανάλογα με τις ανάγκες τους, γεγονός πού είχε σαν αποτέλεσμα την απροθυμία των αξιωματικών και των πληρωμάτων.\nΤο καινούριο πάντως Ναυτικό έχει την έδρα του στην Κωνσταντινούπολι και τελεί υπό ενιαία διοίκησι, τη διοίκησι «του Στόλου των Καραβησιάνων». Ο αρχηγός του λέγεται «Στρατηγός των Καραβησιάνων», για να μετονομασθή αργότερα σε Δρουγγάριον (που σημαίνει χιλίαρχος). Το Ναυτικό αυτό, που διοικείται από τη Βασιλεύουσα και κατανέμεται σε διαφόρους στόλους, θα προστατεύη το εμπόριο και τα παράλια της Αυτοκρατορίας και θα επιχειρή τις υπερπόντιες εκστρατείες, «τας υπερορίους στρατείας», κατά την έκφρασιν των Βυζαντινών, ανάλογα με τις εκάστοτε παρουσιαζόμενες ανάγκες, θα κυριαρχή στη Μεσόγειο.\nΑργότερα, στο πρώτο ήμισυ του 8ου αιώνος γίνεται αναδιοργάνωσις του Ναυτικού από τον Λέοντα Γ’, τον Ίσαυρο. Με την αναδιοργάνωσι αυτή καταργείται η ενιαία διοίκησις του στόλου δηλ. η «Διοίκησις των Καραβησιάνων» και δημιουργούνται περισσότερες διοικήσεις της Ναυτικής δυνάμεως, που είναι ανεξάρτητες μεταξύ τους και εδρεύουν, εκτός από την Κωνσταντινούπολη, στις περιοχές οι οποίες απειλούνται από τους Άραβες. Ο γενικός αρχηγός του Ναυτικού, ο αρχιναύαρχος όπως θα ελέγαμε σήμερα, έφερε το τίτλο «Δρουγγάριος» και κατόπιν «Δρουγγάριος των Πλωΐμων» (αργότερα, κατά τον llον αιώνα, ωνομάζετο και «Μέγας Δούξ» παράλληλα προς τον τίτλο του «Δρουγγαρίου των Πλωΐμων»). Ο Δρουγγάριος των Πλωΐμων ήταν από τους ανωτάτους αξιωματούχους της Αυτοκρατορίας και στην κρατική Ιεραρχία ερχόταν μετά τους Δομεστίχους δηλ. τους Αρχηγούς του στρατού.\nΌταν έγινε Ο Μέγας Δομέστιχος δηλ. Ο Αρχηγός ολοκλήρου του Στρατού («κεφαλή άπαντος του φοσσάτου») ο Μέγας Δούξ δηλ. ο Αρχηγός του Στρατού θαλάσσης (του Ναυτικού) ερχόταν αμέσως μετά από αυτόν. Ο Δρουγγάριος των Πλωΐμων είχε υπό τας διαταγάς του ένα ή και περισσοτέρους «Δρουγγαρίους» (αρχηγούς στόλου) που αργότερα (αρχές του 14ου αιώνος ωνομάσθησαν με το αραβικής προελεύσεως όνομα «αμιράληδες» (αμιράλης = ναύαρχος). Επιτελείο ανάλογο προς τό επιτελείο του Δομεστίχου (και αργότερα του μεγάλου Δομεστίχου) είχε και ο Δρουγγάριος των Πλωΐμων, (μόλον που ο όρος επιτελείον ήταν άγνωστος στο Βυζάντιο).\nΥπηρετούσαν σ’ αυτό ο Πρωτοσπαθάριος (είδος επιτελάρχου ή αρχιεπιστολέως), ο Σακελλάριος δηλαδή ο Γενικός Ταμίας του Ναυτικού, ο Χαρτουλάριος (αρχιγραμματεύς), ο Πραίτωρ (δικαστής), ο ιατρός, ο ιερεύς κ.ά. Υπήρχε δε στην Κωνσταντινούπολι ναυτικό δικαστήριο (ναυτοδικείο, θα ελέγαμε σήμερα) , που ο Πρόεδρός του έφερε τον τίτλο του «Πρωτοσπαθαρίου της Φιάλης».\nΤο δικαστήριο αυτό εδίκαζε κυρίως τα παραπτώματα των πληρωμάτων, που υπηρετούσαν στους βασιλικούς δρόμωνες δηλ. στα πολεμικά καράβια του κεντρικου, του αυτοκρατορικού στόλου. Γιατί κάτω από τον Αρχηγό του Ναυτικοί (τον Δρουγγάριον των Πλωΐμων) υπήρχαν, μετά τη μεταρύθμισι του Λέοντος Γ’ (717-741), τρεις τελείως ξεχωριστοί στόλοι η ορθότερα, κατηγορίες στόλων, του οποίους σε αδρές γραμμές θα σκιαγραφήσουμε.\nΟι στόλοι αυτοί είναι:\nΠ ρ ώ τ ο ν:\nΟ κεντρικός ή αυτοκρατορικός στόλος, το Βασιλικόν Πλώϊμον, το μητροπολιτικόν ναυτικόν, όπως θα ελέγαμε σήμερα, χρησιμοποιώντας την ορολογία των τελευταίων αιώνων. Αποτελείται από βαριά πλοία, του δρόμωνες, οπλίζεται, επανδρώνεται και συντηρείται από την Κωνσταντινούπολι και επιφορτίζεται βασικά με μακρυνές αποστολές. Τον καιρό της ειρήνης σταθμεύει στην πρωτεύουσα ή τα στρατηγικά σημεία του θαλασσινού μετώπου της Αυτοκρατορίας, πού ελέγχουν τους διεθνείς θαλάσσιους δρόμους. Τα πληρώματα του στρατολογούνται στην Πρωτεύουσα και τα περίχωρα της ανάμεσα στους επαγγελματίες ναυτικούς αλλά και σ’ ολόκληρη την αυτοκρατορία, ακόμη δε και ανάμεσα στους ξένους, οι οποίοι προσφέρουν, επί πληρωμή βέβαια, τις υπηρεσίες του στο Βυζάντιο. Καθώς όμως δεν επαρκεί ο στόλος αυτός να υπερασπίση τα απέραντα παράλια των χωρών της Αυτοκρατορίας βοηθείται από το «Θεματικόν Πλώϊμον» δηλ. τους περιφερειακούς στόλους πού χωρίζονται σε επαρχιακούς και τους (καθαρά) θεματικούς.\nΔ ε ύ τ ε ρ ο ν:\nΟ επαρχιακός στόλος. Αποτελείται βασικά από ελαφρές πολεμικές μονάδες (τις γαλέες ή μονήρια και τα χελάνδια ή του μικρούς δρόμωνες). Oι μοίρες του σταθμεύουν στην επαρχία, στην οποία ανήκει, υπάγεται διοικητικά στις αρχές της επαρχίας αυτής (ή του θέματος) δηλ. στο στρατηγό του θέματος, οπλίζεται και συντηρείται από την κεντρική εξουσία δηλ. το Θησαυροφυλάκιο της Πρωτευούσης και επανδρώνεται με ναυτικούς, που στρατολογούνται επί τόπου άλλα και σέ διάφορα σημεία της Αυτοκρατορίας, άσχετα συχνά προς την περιοχή, στην οποία ανήκουν και την οποία προστατεύουν. Επιφορτισμένος με την φρούρησι των ακτών της επαρχίας του είναι βασικά ένας αμυντικός σχηματισμός. Όταν όμως το απαιτήσουν οι ανάγκες, μετακινείται και σ’ άλλες περιοχές. Έχει επί κεφαλής του τον «Τουρμάρχη του Πλωΐμου» (δηλ. τον διοικητή μοίρας) και εφόσον δρα στην επαρχία του υπάγεται στον στρατηγό, διοικητή της Επαρχίας, όταν όμως μετέχη σε γενικώτερες επιχειρήσεις υπάγεται στον Αρχηγό του Ναυτικού (τον Δρουγγάριον των Πλωΐμων). Ο Τουρμάρχης, διορίζεται από τον Αυτοκράτορα και έχει συνήθψς στη δύναμί του 3-4 ελαφρά πλοία, σπανίως δε περισσότερα.\nΤ ρ ί τ ο ν:\nΟ θεματικός στόλος. Συγκροτείται μόνο στα ναυτικά θέματα δηλ. στα θέματα (ή περιφέρειες) εκείνα, στα οποία λόγω της γεωγραφικής των θέσεως ή της εκτάσεως των παραλίων δικαιολογείται να υπάρχη ισχυρός στόλος. Αποτελείται από πλοία όλων των ειδών (δρόμωνες και ελαφρά πλοία), από τα οποία οι δρόμωνες είναι εφοδιασμένα με ύγρόν πυρ, όπως τα καράβια του αυτοκρατορικού στόλου.\nEξοπλίζεται και συντηρείται στις Επαρχίες-Θέματα, από τις οποίες και εξαρτάται. Διαθέτει βάσεις, ναυπηγεία και ναυστάθμους. Επανδρώνεται με ναυτικούς, που στρατολογούνται στην επαρχία, όπου σταθμεύει. Αποστολήν έχει να προστατεύη την περιοχή, που τον συγκροτεί και τον συντηρεί και να προσβάλλη στην ακτίνα δράσεως του τους εχθρικούς στόλου και τις βάσεις. Είναι με άλλους λόγους ένας ολοκληρωμένος τοπικός στόλος, ανεξάρτητος από κάθε πλευρά από τον στόλο της Κωνσταντινουπόλεως. Ο θεματικός στόλος υπάγεται στον διοικητή της περιοχής ή του θέματος, ο οποίος επειδή το θέμα είναι ναυτικό δεν είναι στρατιωτικός αλλά ναυτικός και φέρει τον τίτλο του Δρουγγαρίου δηλ. του ναύρχου.\nΓενικά οι περιφερειακοί στόλοι (επαρχιακοί και θεματικοί) παράλληλα με την αποστολή, που έχουν στην περιοχή τους, χρησιμεύσουν και σαν εφεδρεία του αυτοκρατορικού στόλου (ή βασιλικού πλωΐμου) και γι’ αυτό μετακινούνται ανάλογα με τις γενικώτερες ανάγκες της Αυτοκρατορίας. Οι στόλοι υποδιαιρούντο σε μοίρες, κάθε δε μοίρα αποτελείτο από 3-5 δρόμωνες και είχε διοικητή τον «κόμη». Ο «πολεμικός άρχων» κάθε πλοίου ωνομαζόταν Κεντυρίων, από το λατινικό CENTURIO δηλ. εκατόνταρχος, διότι ο δρόμων -το καθ’ αυτό πολεμικό καράβι των Βυζαντινών- είχε βασικώς εκατό κουπιά, με ισάριθμους κωπηλάτες. Ο Κεντύρων και αργότερα «Κυβερνήτης», τους τελευταίους δε αιώνες της Αυτοκρατορίας «Κατ’ επάνω» και κατ’ αναγραμματισμό «Καπετάνιος» ή «Καπιτάνιος», είχε το φλάμουλο δηλ. τη μακρόστενη σημαία, που αποτελούσε και το σήμα της διοικήσεως του (αντίστοιχο προς τον σημερινό επιστείοντα των πολεμικών μας πλοίων).\nΦυσικά κάθε πολεμικό πλοίο είχε την εσωτερική του οργάνωσι, στην οποία η θέσις του καθενός ήταν καθωρισμένη. Πρέπει να διευκρινίσουμε ότι σε κάθε πολεμικό καράβι υπηρετούσαν οι στρατιώτες πολεμισταί (που ελέγοντο καβαλλαρικοί) και οι κωπηλάτες. Οι τελευταίοι αυτοί λέγονται ελάται, ερέται ή κωπηλατούντες και διατάσσονται σε δύο σειρές ή «ελασίες»: την «ανω ελασίαν» (που είναι στο κατάστρωμα) και την «κάτω ελασίαν» (που είναι κάτω από το κατάστρωμα). Στην επάνω «ελασία» τοποθετούνται οι πιο τολμηροί και έμπειροι, που είναι «κατάφρακτοι» δηλ. βαρύτερα ώπλισμένοι (φέρουν τόξα, σαγίττες, δηλ. βέλη και σκουτάρια δηλ. ασπίδες) και όταν πλησιάζουν το εχθρικό πλοίο, αφήνουν τα κουπιά και παίρνουν μέρος στή μάχη, μαζί με του καβαλλαρικούς. Οι λιγώτερο τολμηροί τοποθετούνται στην κάτω ελασία.\nΟ αριθμός των κωπηλατών και πολεμιστών εποίκιλλε ανάλογα με το μέγεθος του πλοίου, υπολογίζεται όμως ότι στους «μείζονες» δρόμωνες υπηρετούσαν 230 «πλώϊμοι» (ναυτικοί, κωπηλάτες και πολεμισταί) και 70 καβαλλαρικοί (ειδικοί πολεμισταί). Τα ελαφρότερα πλοία είχαν 130-160 «πλωΐμους». Υπάρχουν βεβαίως και «ειδικότητες» εις το πλοίον. Είναι «δ’ επί των αυχένων» δηλ. ο πηδαλιούχος (αυχένες ήσαν τα δύο κουπιά, δεξιά και αριστερά από το ποδόστημα της πρύμης, τα οποία μέχρι τον 12ον αιώνα -που εφαρμόσθη το πηδάλιο με τη σημερινή του μορφή- εχρησίμευαν για τη διεύθυνσι του πλοίου: ο «αρμενιστής», αυτός που χειριζόταν τα άρμενα δηλ. τα ιστία, ο «βιγλεοφόρος» ή βιγλάτορας (παρατηρητής, οπτήρας), που εβίγλιζε, σκαρφαλωμένος στην κεραία ή το «ξυλόκαστρο» (θωράκιο ή κόφα), αν φαινόταν κάπου εχθρικό καράβι και εξακρίβωνε τον καιρό και τους άνεμους και γενικά κατώπτευε τον γύρω ορίζοντα.\nΟ «κελευστής» (αντίστοιχος προς τον αρχαίο τριηράρχη) που εσυντόνιζε το ρυθμό της κωπηλασίας, με τον αυλό ή με επιφωνήματα (έέέ, ώπ!). Για να συμπληρώσωμε δε τον πίνακα θα πρέπει να προσθέσουμε τον «πρωτοκάραβο», που στεκόταν κατά το ταξίδι στη μέση του καραβιού και ενθάρρυνε του ερέτας και τους παρακινούσε. Τελευταίος προς την κορυφή μέσα στο πλοίο έρχεται ο εκατόνταρχος (Κεντυρίων) ή Κυβερνήτης. Η θέσις του είναι στην πρύμη, από όπου εποπτεύει το πλήρωμα, το καράβι, τη γύρω θάλασσα και τους άνεμους.\nΑπό το ναυτικό αποκλείονταν εκείνοι, που είχαν τιμωρηθή με βαριές ποινές ή είχαν υποδικία για σοβαρά παραπτώματα. Με τον καιρό όμως και ανάλογα με την αυτοκρατορική πολιτική και τις ανάγκες των περιστάσεων εμπήκαν πολλοί ξένοι στο Ναυτικό του Βυζαντίου και έφθασε ημέρα — από τις σκοτεινές βεβαίως — κατά την οποία το Βυζάντιο εξεμίσθωνε ολόκληρους στόλους ξένων, για την άμυνα των θαλασσινών του συνόρων και την προστασία της Αυτοκρατορίας. Τα πληρώματα ελάβαιναν μισθό, που τον έλεγαν «χρυσική ρόγα». «Του στόλου την νενομισμένην ρόγαν λαβόντες», λένε οι πηγές. Αυτονόητον είναι ότι μισθόν ελάβαιναν οι οπωσδήποτε στρατολογούμενοι ξένοι υπήκοοι. Εξαίρεσι πρέπει να δεχθούμε για τους «αυτερέτας» δηλ., τους ερέτας, που εσυντηρούντο με δικά τους μέσα.\nΟ τρόπος της μισθοδοσίας σημειώνει σημαντική εξέλιξι με την εμφάνισι του θεσμού, που λέγεται «στρατιωτική πρόνοια». Τούτο γίνεται κατά τους τελευταίους αιώνες. Όταν οι μακροχρόνιες και πολύριθμες εκστρατείες των Κομνηνών προκαλέσουν, με τις βαριές δαπάνες τους, απίσχνασι του κρατικού θησαυροφυλακίου, θα καταφύγουν στη φορολογική πρόσοδο του εδάφους.\nΟι ευνοούμενοι του Παλατιού και αξιωματούχοι στην αρχή, τα μόνιμα στελέχη του στρατού και του ναυτικού αργότερα, αλλά και οι στρατιώτες θα παίρνουν αντί μισθού την πρόσοδο μιας περιοχής, μικρής ή μεγάλης εκτάσεως, που ήταν ανάλογη με την εύνοια ή τον βαθμό του στρατιωτικού. Ο θεσμός αυτός ωνομάσθη «στρατιωτική πρόνοια», ο δικαιούχος «προνοητής» και οι περιοχές ή τα κτήματα που είχαν αυτή τη δουλεία, «στρατιωτόπια». Τα στρατιωτόπια είχαν ειδικό νομικό καθεστώς, όπως λ.χ. ότι μετεβιβάζοντο εν ζωη ή εκληρονομούντο, μετά θάνατον, με το βάρος της στρατιωτικής προνοίας.\nΑν θελήσουμε να μιλήσουμε για τα βυζαντινά πλοία θα βρούμε πολλές δυσκολίες. Με το ίδιο όνομα βλέπομε στις διάφορες πηγές πλοία, που δεν ανήκουν στον ίδιο τύπο και το αντίθετο. Πιθανόν τούτο να οφείλεται στο ότι πολλοί απ’ όσους έγραψαν για τα βυζαντινά καράβια δεν ήσαν ειδήμονες. Το «ως φασίν οι ειδότες» είναι μιά φράσις, την οποία συναντούμε συχνά στά βυζαντινά κείμενα. Το πλοίον λέγεται από τους βυζαντινούς ναυς, πλοίον, ολκάς — όταν χρησιμοποιούν την Αρχαΐζουσα — και καράβι, πλώϊμο, κάτεργο ή ξύλο. Υπάρχουν και οι οροί αγράριον, σανδάλιον, άρκλιον και γρίπος, αυτά όμως τα καράβια ανήκουν στον «εμπορευματικό» ‘η αλιευτικό στόλο και σπάνια χρησιμοποιούνται σαν βοηθητικά των πολεμικών.\nΔρόμων και Χελάνδιον\nΤα πολεμικά όμως που κυριαρχούν στο πολεμικό Ναυτίκόν του Βυζαντίου είναι ο δρόμων και κατά δεύτερον λόγο το χελάνδιον. Το όνομα δρόμων σημαίνει το ταχύ πλοίο, το πλοίο δρομεύς και φαίνεται να έχη αρχαϊκή την προέλευσι, αφού οι Αρχαίοι ωνόμαζαν δρόμωνες τα ταχύπλοα εμπορικά καράβια, Αναφέρονται δε πλοία με αυτό το όνομα στην ναυμαχία του Ακτίου (31 π.Χ.). Υποστηρίζεται όμως και άλλη άποψις, ότι δηλ. ο όρος δρόμων ήταν καθαρά βυζαντινή λέξις.Ο όρος χελάνδιο προέρχεται από το χέλυς (έγχελυς) και δηλώνει το πλοίο, που έχει μακρύ σχήμα.\nΤο κύριο χαρακτηριστικό του δρόμωνος και του χελανδίου, που και τα δύο ήσαν πολεμικά πλοία, είναι η ταχύτης. Είναι μακρυά κωπήλατα πλοία, τα οποία ξεχωρίζουν από τα καράβια του εμπορικού ναυτικού, που ήσαν στρογγυλά και εκινούντο με ιστίο.\nΣτον δρόμωνα όπως και στο χελάνδιο υπήρχε «σίφων υγρού πυρός» και «ξυλόκαστρον», είναι και τα δύο καθαρώς πολεμικά πλοία και μόνο κατά το μέγεθος διαφέρουν — το χελάνδιον είναι μικρότερο. Ο δρόμων είχε μάκρος 36 — 55 μέτρα, πλάτος 5 — 6 μ. και βύθισμα, γύρω στο 1 — 1,5 μ. Οι διαστάσεις όμως αυτές είναι ενδεικτικές, άφού υπήρχαν — τουλάχιστον κατά τον 10ον αιώνα — τρεις τύποι δρομώνων: οι μείζονες ή μεγάλοι, οι μεσαίοι δρόμωνες και οι ελάσσονες (γαλέαι και μονήρια».\nΟ μεσαίος μα και συνήθης τύπος είχε 50 κουπιά σε κάθε πλευρά, κατανεμημένα σε δυο καθ’ ύψος σειρές (ελασίες), από 25 κουπιά η κάθε μιά. Οι 50 κωπηλάτες της επάνω σειράς (της άνω ελασίας) δεν κωπηλατούσαν κατά τις συμπλοκές, αλλά εμάχοντο. Από τους εκατόν δε κωπηλάτες ο κυβερνήτης του πλοίου ωνομάσθη και εκατόνταρχος. Οι «μείζονες» δρόμωνες είχαν το λιγώτερο 200 κωπηλάτες, τον ίδιο όμως αριθμό κουπιών — δύο κωπηλάτες στο ίδιο κουπί. Οι ελάσσονες, «δρομικώτατοι, ταχινοί και ελαφροί», ήσαν δρόμωνες με μιά μόνο σειρά κουπιών σε κάθε πλευρά, γι’ αυτό ελέγοντο και μονήρια.\nΝαυπηγεία από την Τραπεζούντα και την Πόλη ώς την Κρήτη και την Καρχηδόνα\nΚατασκεύαζαν τον δρόμωνα από ξύλο κυπαρισσιού ή πεύκου με τη συνήθη τεχνική της εποχής, μόνο πως ήταν στερεώτερος από τα κοινά πλοία. Ήταν «κατάφρακτο» δηλ. είχε πλήρες κατάστρωμα από πλώρα και πρύμη, με το θάλαμο του κυβερνήτη στην Πρύμη (τον «κράββατο»). Βασικό και ιδιάζον στους δρόμωνες ήταν «ο κατά πρώραν έμπροσθεν χαλκού ημφιεσμένος σωλήν, δι’ ου το εσκευασμένον πυρ κατά των εναντίον ακοντίσαι», δηλ. ο σίφων, σωλήνας με τον οποίο εξακόντιζαν το υγρόν πυρ. Εξ άλλου η πρώρη πρέπει να ήταν γερή και να καταλήγη σε έμβολο, που το χρησιμοποιούσαν κατά την εφόρμησι και εμβολή.\nΤο ιστίο δεν λείπει τελείως από τον δρόμωνα, αφού αναφέρεται στα «ναυμαχικά», ότι υπάρχει ιστοδόκη και ένας ιστός. Παίζει όμως δευτερεύοντα ρόλο στους χειρισμούς και την κίνησι του πλοίου, κατά δε τη μάχη χρησιμοποιούνται μόνον τα κουπιά. Με τη σημειωθείσα εξέλιξι απέκτησαν οι δρόμωνες δύο ιστούς, η ιστιοφορία όμως εξακολουθεί να παίζη τον ίδιο δευτερεύοντα ρόλο. Κι ας μη ξεχάσουμε το θυράκιο (η κόφα), που κατασκεύαζαν στο πάνω μέρος του ιστού και τό ‘ντυναν γύρω με σανίδι — γι’ αυτό λεγόταν και «ξυλόκαστρον». Εκεί στεκόταν ο «βιγλεοφόρος» (βιγλάτορας) και από εκεί, όταν επλησίαζαν τον εχθρό, έρριχναν ιοβόλα ερπετά, πέτρες, κομμάτια από μέταλλο, καθώς και πήλινες χύτρες με υγρόν πυρ.\nΑβέβαιο είναι επίσης το έδαφος για τον ερευνητή, που θα ήθελε να ασχοληθή με τις ναυτικές κατασκευές του Βυζαντίου. Οι πληροφορίες που μας παρέχουν οι πηγές είναι πενιχρές και διεσπαρμένες, τα δε τεχνικά ζητήματα, φαίνεται, πως ολίγο απασχόλησαν τους ιστορικούς και τους γραμματισμένους στο Βυζάντιο. Τα «Τακτικά» του Λέοντος» Σοφού (886 — 912) περιγράφουν τους δρόμωνες και τα «Ναυμαχικά» ασχολούνται με την ναυτική στρατηγική και παρεμπίπτοντος δίνουν πληροφορίες για τις ναυτικές κατασκευές και περιορίζονται γενικά σε μιά στοιχειώδη περιγραφή του πλοίου.\nΝεώριον και εξάρτυσις\nΒασικοί όροι τους οποίους συναντούμε είναι οι όροι «νεώριον» και «εξάρτυσις», ο τελευταίος βυζαντινής προελεύσεως. Χρησιμοποιούνται και οι δύο καθ’ όλην τη διάρκεια του βυζαντινού βίου και σημαίνουν αντιστοίχως τους ναύσταθμους (ή αγκυροβόλια) και τα ναυπηγεία.\nΟ όρος νεώριον είναι ταυτόσημος με τον αρχαίο νεώσοικος και σημαίνει τις ναυτικές εγκαταστάσεις ή οικήματα κοντά στη θάλασσα, που χρησιμεύουν για τη στέγασι των πλοίων. Σημαίνει επίσης τον ναύσταθμο, όπου τα πλοία επισκευάζονται και εξοπλίζονται. Σημαίνει τέλος τον τεχνητό λιμένα — κατ’ αντίθεσι προς τα ορμητήρια ή τους φυσικούς λιμένας, που δεν έχουν τεχνικές εγκαταστάσεις. Αντίθετα προς το νεώριο (δηλ. το αγκυροβόλιο πλοίων) ο όρος «εξάρτυσις» γίνεται από το εξαρτύω (εξοπλίζω) και είναι καθαρά τεχνικός ορός: δηλώνει όλες εκείνες τις ενέργειες που χρειάζονται για τον εξοπλισμό ενός καραβιού και κατ’ επέκτασι το μέρος όπου γίνονται οι εργασίες αυτές. Νεώρια (δηλ. ναύσταθμοι) και εξαρτύσεις (δηλ. ναυπηγεία) ήσαν και τα δύο εγκακατεστημένα σε προφυλαγμένα και υπήνεμα μέρη, τα οποία είχαν τον χώρο να δέχονται ώρισμένο αριθμό πλοίων.\nΉσαν τοποθεσίες που διέθεταν επί πλέον το ανθρώπινο υλικό και τα μέσα (ξυλεία κυρίως), τα απαιτούμενα δηλ. για την κατασκευή και συντήρησι των πλοίων. Υπάρχουν και οι «κατεργοκτίπτες» (οι ναυπηγοί), που είναι υπεύθυνοι για την κτίσι των κάτεργων (δηλ. των πλοίων), η δε εργασία τους λέγεται «κατεργοκτισία» ή «καραβοποιΐα». Εκτός από τους ναυπηγούς, που υπηρετούσαν στους ναύσταθμους και τα ναυπηγεία, υπηρετούσε σε κάθε μεγάλη πολεμική μονάδα τουλάχιστον ένας κατεργοκτίστης, για τις μικρές επισκευές και τη συντήρησι. του πλοίου.\nΜελετώντας τους ναύσταθμους και τα ναυπηγεία του Βυζαντίου είναι δύσκολο να διαχωρίσουμε τα ναυπηγεία τα εργαζόμενα για τους πολεμικούς στόλους, από εκείνα τα οποία εργάζοντο για το εμπορικό ναυτικό, δηλ. για την κατασκευή των «εμπορευματικών» και αλιευτικών πλοίων. Μολονότι σ’ ωρισμένες μεγάλες ναυτικές βάσεις της Αυτοκρατορίας, όπως λ.χ. της Κων)λεως, της Ρόδου, της Σμύρνης, της Κύπρου, της Ατταλείας κλπ., τα ναυπηγεία που εργάζονται για πολεμικά πλοία είναι χωρισμένα από τα άλλα, τα εργαζόμενα για τα εμπορικά, είναι βέβαιο ότι οι «επαρχιακοί» στόλοι και κυρίως οι ελαφρές τους μονάδες (γαλέες ή μονήρια) κατασκευάζοντο από ναυπηγεία και τεχνίτες, που ναυπηγούσαν παράλληλα και εμπορικά πλοία.\nΤό βέβαιο είναι ότι το Βυζάντιο ουδέποτε αντιμετώπισε πρόβλημα ναυτικών κατασκευών, γιατί διέθετε άφθονα τα απαιτούμενα μέσα σε υλικό και τεχνίτες — που συχνά ήταν καλόγεροι — και τα κατάλληλα μέρη. Πραγματικά, συναντούμε καθ’ όλο σχεδόν το μήκος των βυζαντινών ακτών, μικρά ή μεγάλα ναυπηγεία που αποκαλούνται και «νεώρια» και δεν είναι υπερβολικό να πούμε ότι κάθε λιμάνι ή ναυτική σκάλα διέθετε, αν όχι άρτιο ναυπηγείο, τουλάχιστον τις απαραίτητες ναυτικές εγκαταστάσεις για τις επισκευές, την εξαρτία, ακόμη δε και την κατασκευή καραβιών, μικρού ή μέσου εκτοπίσματος.\nΕίναι δύσκολο αν οχι αδύνατο να αναφέρη κανείς και να περιγράψη όλους τους ταρσανάδες του Βυζαντινού κράτους. Βασικά,, βέβαια, ήσαν στην Κων)λι, στη Τραπεζούντα και στη Χερσώνα, στη Ραβέννα της Ιταλίας, τη Καρχηδόνα (στην Αφρική), την Αλεξάνδρεια, τη Σελεύκεια, την Τύρο, τα μεγάλα νησιά της Μεσογείου, όπως η Σικελία, η Κρήτη και η Κύπρος. με την εγκατάστασι όμως των Αράβων στις ακτές της Μεσογείου η Τύρος, η Σελεύκεια, η Αλεξάνδρεια, η Καρχηδών περνούν στον έλεγχο τους, ενώ απειλούνται από το δεύτερο ήμισυ του 7ου αιώνος, οι βάσεις της Κύπρου, της Κρήτης και της Σικελίας. Κατά την περίοδο της ακμής του Βυζαντινού Ναυτικού, δηλ. από τον 9ο μέχρι και τον 12ο αιώνα εργάζονται, εκτός φυσικά από τα ναυπηγεία της Κων/εως και εκείνα που βρίσκονται στην Αττάλεια, τη Ρόδο, Λήμνο, Σάμο, Σμύρνη, Κρήτη, Άβυδο, Λάμψακο, Σαμψούντα, Τραπεζούντα. Θεσσαλονίκη, Εύβοια, Δυρράχιο, Ραγούζα και Παλέρμο.\nΗ τεχνική της κατασκευής των πλοίων, οι ναυτικές του ιδιότητες και τα σχετικά έθιμα που επικρατούσαν, αποτελούν ιδιαίτερο σημαντικό κεφάλαιο, που ο χώρος δεν μας επιτρέπει να το περιλάβουμε εδώ — έστω και συνοπτικά.\nΠρος το λυκόφως\nΚαι τώρα ας έλθωμε στο λυκόφως του Βυζαντινού Ναυτικού.\nΗ τύχη του Ναυτικού, ακολουθεί την παλίρροια της αυτοκρατορικής πολιτικής και οι αμυντικές ανάγκες της Αυτοκρατορίας, προσδιορίζουν, κατά ένα μέτρο, την εξέλιξί του. Και όταν έρθη η περίοδος του λυκόφωτος, το χρονικό της παρακμής του θά μας διδάξη περισσότερα από ό,τι ημπορεί να μας εδίδαξαν τα κλέη του. Όπως εσημείωσα παραπάνω, η ισχύς του Βυζαντινού Ναυτικού διετηρήθη μέχρις ότου το Βυζάντιο έκρινε προσφορώτερο ν’ αναθέση σε άλλους τη φροντίδα για την άμυνα του. Και ένα από τα αποτελέσματα της πολιτικής αυτής ήταν η κατάληψις της Κων) λεως από του Λατίνους.\nΤον καιρό της Αυτοκρατορίας της Νικαίας και μετά την αποκατάστασι του Βυζαντίου (1261) συνεκροτήθησαν κατά καιρούς πολεμικοί στόλοι, αλλά το ναυτικό είχε περάσει σε δευτερεύουσα θέσι. Είναι δε ο Ανδρόνικος Β’ (1282 – 1328) ο Αυτοκράτωρ εκείνος, που έδωσε τη χαριστική βολή κατά εκείνου, το οποίον άλλοτε απετέλεσε τη δόξα της Ρωμανίας. Μόλον που δεν ήταν τελείως αδικαιολόγητος σ’ αυτό ο Ανδρόνικος, επεκρίθη με αυστηρότητα από τους συγχρόνους του. Και δικαίως. Και είναι μελαγχολικές οι εκφράσεις των συγγραφέων της εποχής εκείνης για το γεγονός αυτό, το οποίον μαζί με άλλους παράγοντες, προεδίκασε το οριστικό τέλος του Βυζαντίου.\n—Τα πλοία εγκατελείφθησαν στην τύχη των, γράφει ο Γεώργιος Παχυμέρης (1240 — 1310) και ο χρόνος συνεπλήρωσε την καταστροφή των.\nΆλλος δε συγγραφεύς, ο Νικηφόρος Γρηγοράς (1295 — 1360), σημειώνει:\n—Αφημέναι αι Τριήρεις κεναί εις τόν Κεράτιον Κόλπον, σκορπισμέναι εδώ και εκεί, συνετρίβησαν και εθραύσθησαν ή εξώκειλαν εις τον βυθόν της θαλάσσης. Εκτός από μερικάς, πολύ ολίγας, αι οποίαι εξηκολούθουν να συντηρούνται και παρέμειναν εν υπηρεσία — με την ελπίδα, φυσικά, ενός καλυτέρου μέλλοντος…\n—Η εγκατάλειψις του στόλου υπήρξεν η απαρχή κάθε είδους δεινών… και οι Έλληνες έβλεπαν κάθε ημέραν να προσθέτη νέας εις τας συμφοράς της προτεραίας… Ώσπου ήλθε η πιο μεγάλη συμφορά, η άλωσις, κατά την οποία 13 μόνον καράβια, ευρίσκοντο πίσω από την αλυσίδα του Κερατίου Κόλπου, αντί για τα 300 και πλέον που διέθεταν εκεί τον καιρόν της ακμής\nThis entry was posted on Οκτώβριος 12, 2016 στις 3:46 πμ\tand is filed under Αναδημοσιεύσεις, Βυζαντινή Αυτοκρατορία, ΙΣΤΟΡΙΚΟ. Με ετικέτα: Βυζαντινών Ιστορικά, ΙΣΤΟΡΙΑ ΓΙΑ ΣΑΣ, Μάρκος Μάριος Σίμψας. You can follow any responses to this entry through the RSS 2.0 feed. You can leave a response, ή trackback from your own site.\nΈνα Σχόλιο to “Το βυζαντινό ναυτικό (Πληρώματα, καράβια και νεώρια)”\nΤο βυζαντινό ναυτικό (Πληρώματα, καράβια και νεώρια) | Σημεία Καιρών said\nΟκτώβριος 12, 2016 στις 1:02 μμ\n[…] πηγή: https://averoph.wordpress.com […]


Ανακαίνιση και εκμετάλλευση ακινήτου - Ανακαίνιση Σπιτιού, Ανακαίνιση Καταστημάτων & Γραφείων στις Καλύτερες τιμές τις αγοράς\nΗ σωστή εκμετάλλευση του ακινήτου μπορεί να επιφέρει αύξηση των προσωπικών εσόδων σας.\nΗ νέα τάση της εποχής επικαλείται ανακαινισμένα και πλήρως επιπλωμένα και λειτουργικά ακίνητα με σκοπό την βραχυχρόνια μίσθωσή τους.\nΟι ιδιοκτήτες για να μεγιστοποιήσουν τα κέρδη τους προτιμούν να ενοικιάζουν τα ακίνητά τους μέσω της διαδικτυακής πλατφόρμας και όχι με τον παραδοσιακό τρόπο.\nΟ κλάδος των βραχυπρόθεσμων ενοικιάσεων παρέχει διέξοδο σε χιλιάδες ιδιοκτήτες ακινήτων οι οποίοι αδυνατούν να πωλήσουν το ακίνητό τους τα τελευταία χρόνια λόγω της μεγάλης κάμψης της ζήτησης στην κτηματαγορά.\nΜέσω αυτού του τρόπου ενοικίασης αποκτούν εισοδήματα και μπορούν έτσι να ανταποκριθούν στην πληρωμή του ΕΝΦΙΑ και άλλων υποχρεώσεων (π.χ. κοινόχρηστων δαπανών) για τα ακίνητά τους.\nΑπό μικρά στούντιο και γκαρσονιέρες για δύο ή τρία άτομα μέχρι… ολόκληρα σπίτια που μπορούν να φιλοξενήσουν αρκετές οικογένειες,\nΣημαντικό ρόλο έχει η σωστή διαρρύθμιση και διακόσμηση του ακινήτου, ώστε να έχει περισσότερη ζήτηση.\nΜπορείτε να έρθετε σε εμάς για να βρούμε την σωστή και οικονομική λύση για την ανακαίνιση του ακινήτου σας.\nΣτην εταιρεία μας θα βρείτε πολλά πακέτα ανακαίνισης είτε επιλέγοντας μεμονωμένων χώρων του ακινήτου, όπως κουζίνα και μπάνιου, είτε πλήρης ανακαίνιση.


ΣΥΡΙΖΑ: Περιοδειες υποψηφιων | Κιλκίς24\nΣΥΡΙΖΑ: Περιοδειες υποψηφιων\nΗ εκλογική επιτροπή ΣΥΡΙΖΑ ν. Κιλκίς ενημερώνει ότι τις επόμενες μέρες οι υποψήφιοι βουλευτές του συνδυασμού θα πραγματοποιήσουν ομιλίες με το εξής πρόγραμμα:\nΠέμπτη 31/5 : Π. Αγιονέρι, στις 20:30, στο καφενείο του Γιώργου Σιδηρόπουλου.\nΣαββάτο 2/6 : Πρωινή περιοδεία σε αγορές του Δήμου Παιονίας (Πολύκαστρο – Γουμένισσα)Παρασκευή 1/6 : Δροσάτο. στις 20:30\nΚυριακή 3/6 : Τέρπυλλος, στις 20:30\nΤρίτη 5/6 : Νέα Σάντα, στις 20:30\nΚάθε βράδυ κλιμάκιο του ΣΥΡΙΖΑ θα περιοδεύουν από περιοχές του νομού Κιλκίς για διανομή εκλογικού υλικού.\nΤα εκλογικό κέντρο του συνδυασμού στο Κιλκίς (Αθηνών 1 – 1ος όροφος Κιλκίς) αλλά και στην Αξιούπολη (Πλατεία π. Δημαρχείου) θα παραμένουν ανοιχτά κάθε απόγευμα από τις 18:30 ως τις 22:00\nΤο πρόγραμμα θα αναρτηθεί και στο blog του ΣΥΡΙΖΑ ν. Κιλκίς (http://syrizakilkis.blogspot.com)


Κωνσταντίνος δίσκος - Aquazone Portal\n260 lt & 30lt\nΒυθός ενυδρείου με άμμο & χαλίκι\nΚωνσταντίνος δίσκος απάντησε στο θέμα του Κωνσταντίνος δίσκος στην ενότητα Φυτεμένο Ενυδρείο\nΤο ενυδρείο που μου άρεσε τελικά ήταν του Raven (2009) και όχι του Χρίστου. Συγνώμη.\nΚωνσταντίνος δίσκος δημοσίευσε στο θέμα στην ενότητα Φυτεμένο Ενυδρείο\nΔιάβασα πολύ αυτές τις ημέρες σχετικά με τα + και - της αμμου και του χαλικιού σαν υπόστρωμα. Παρότι αρχάριος θα ήθελα να τοποθετήσω στο βυθό του νεου μου ενυδρειου μήκους 1,2 μ, άμμο στη μέση και στα πλάγια χαλίκι. Ο λόγος είναι ότι θέλω να έχω το προταίρημα ης άμμου ώστε να βάλω corydoras και του χαλικιού ώστε να μπορώ να τοποθετήσω φυτά μετρίων απαιτήσεων με υπόστρωμα dannerle. Πως όμως μπορω να διασφαλίσω ότι δεν θα ανακατευτούν τα υοστρώματα? Είδα στο site το βραβευμένο ενυδρείο του Χρήστου που είχε στηθεί έτσι και μου άρεσε πολύ. Κάποιες ιδέες?\nΚωνσταντίνος δίσκος απάντησε στο θέμα του Κωνσταντίνος δίσκος στην ενότητα Καλώς ήρθατε\nΕυχαριστώ παιδιά για τοο καλωσόρισμα και την βοήθεια. Διαβάζω ώρες κάθε μέρα για να μπορέσω να ξεκινήσω σωστα το στήσιμο του ενυδρείου (άλλες οι απαιτήσεις των 30lt που είχα και άλλες τώρα των 260lt) Έχει κανείς εμπειρία από στήσιμο φυτεμένου ενυδρείου με υπόστρωμα άμμου στη μέση και χαλίκι στα πλάγια?\nΚωνσταντίνος δίσκος δημοσίευσε στο θέμα στην ενότητα Καλώς ήρθατε\nΚαλημέρα σας, Είμαι αρχάριος καθώς είχα ένα ενυδρείο 30λ για 3 μήνες φυτεμένο με 7-8 gappy. Μου άρεσε τόσο πολύ που γρήγορα αγόρασα μεγαλύτερο ενυδρείο. Έτσι τώρα θα ήθαλα τη βοήθεια σας στο στήσιμο ενός ενυδρείου 260λ γλυκού νερού. Μπορώ να τοποθετήσω χώμα υπόστρωμα κάτω από άμμο ώστε και να μπρώ να φυτέψω αλλά και να έχω ένα όμορφο τοπίο με αμμο? Θέλω να βάλω μέσα corydoras, neon και μεταγενέστερα 4 δίσκους. Το εξωτερικό βιολογικό φίλτρο είναι 1500l/h και ο φωτισμός 2 λάμπες Τ5 39w με ανακλαστήρες.


Αφαιρέστε SharkMan Coupon\nΟδηγίες σχετικά με την απομάκρυνση του SharkMan Coupon\nSharkMan Coupon είναι μια μηχανή αναζήτησης plugin που κατηγοριοποιούνται ως ένα adware εφαρμογή. Αν βλέπετε πολλές διαφημίσεις «από SharkMan Coupon» στα προγράμματα περιήγησης, δεν πρέπει να πανικοβληθείτε. Ενώ SharkMan Coupon είναι μια ενοχλητική εφαρμογή, σας διαβεβαιώνουμε ότι δεν είναι κακόβουλο.\nΩστόσο, δεν συνιστάται να αφήσει το πρόγραμμα αυτό παραμένουν στον υπολογιστή σας, από τότε που μπορεί να προωθήσει την αναξιόπιστη τρίτων. Αυτό σημαίνει ότι, ενώ το ίδιο το πρόγραμμα δεν θα βλάψει το σύστημά σας, μπορεί να γίνει μια πύλη για κακόβουλο λογισμικό να εισέλθουν στον υπολογιστή σας και αυτός είναι ο λόγος σας θα πρέπει να απαλλαγούμε από SharkMan Coupon.\nΚατεβάστε εργαλείο αφαίρεσηςγια να καταργήσετε SharkMan Coupon\nΠώς SharkMan Coupon να εισάγετε το σύστημά σας?\nΦαίνεται ότι SharkMan Coupon δημιουργοί που χρησιμοποιούν ομαδοποίηση να διανείμει το ανεπιθύμητο εφαρμογή. Αυτή η μέθοδος χρησιμοποιείται συχνά για τη διάδοση ανεπιθύμητα προγράμματα, επειδή οι χρήστες συχνά αποτυγχάνουν να παρακολουθούν τη διαδικασία εγκατάστασης. Διαφήμιση υποστηρίζεται εφαρμογή εισάγει το σύστημα μαζί με κάποιο freeware ή shareware που κατεβάζετε από άγνωστες ιστοσελίδες. Εάν επιλέξετε προσαρμοσμένη ή προηγμένη επιλογή την επόμενη φορά που κάνετε λήψη αυτών των προγραμμάτων, θα είστε σε θέση να παρατηρήσετε τα πλαίσια που θα ανακοινώσει το πρόσθετο λογισμικό. Στη συνέχεια το μόνο που χρειάζεται να καταργήσετε την επιλογή τους και δεν θα τεθεί το σύστημά σας. Η άλλη επιλογή σας είναι να χρησιμοποιήσετε τις επίσημες σελίδες δωρεάν χρέωση εγκαταστάσεις λογισμικού.\nΠοιος είναι SharkMan Coupon?\nAdware εφαρμογές παρουσιάζουν συνήθως τους χρήστες πολλές διαφημίσεις και SharkMan Coupon είναι καμία εκστρατεία. Θα αναγκαστούν να τηρήσουν τις διαφημίσεις, ανεξάρτητα από τις επιθυμίες σας. Τι είναι πιο σημαντικό, το πρόγραμμα μπορεί να σας παρουσιάσει με ύποπτες και ανεξέλεγκτη διαφημίσεις που μπορεί εύκολα σας κατευθύνει προς τις κακόβουλες σελίδες αφότου χτυπάτε τους. Φυσικά, μια τέτοια εκδρομή θα ΜΟΤ μπορούσε να οδηγήσει σε λοίμωξη malware που θα μπορούσε να καταστρέψει το πραγματικό χάος από τον υπολογιστή σας. Βασικά, εάν δεν καταργήσετε SharkMan Coupon από το σύστημά σας σύντομα, μπορεί να επιτρέψει Trojans, ιούς, keyloggers, κ.λπ., για να εισέλθουν στον υπολογιστή σας.\nΕνώ θα πρέπει να αποφεύγετε κλικ παρουσιάζονται διαφημίσεις, δεδομένου ότι μπορούν να σας οδηγήσουν σε κακόβουλες τοποθεσίες Web, αυτό μπορεί να αποδειχθεί αρκετά δύσκολο. Adware ακολουθεί σας online συνήθειες και μαθαίνει τις προτιμήσεις σας. Ανιχνεύει τη γεωγραφική σου τοποθεσία, περιήγηση ιστορία, σας ερωτήματα αναζήτησης τέθηκε, αγαπημένες σελίδες, και ούτω καθεξής. Όλα αυτά τα δεδομένα χρησιμοποιείται για να κάνει τις διαφημίσεις, προσκαλώντας και ενδιαφέρον, ώστε να επιτύχουν την κάνουν να επιλέξουν τους. Εξάλειψη SharkMan Coupon και αφαιρέστε τον πειρασμό.\nΠώς να αφαιρέσετε SharkMan Coupon?\nΜπορείτε να ακολουθήσετε τις οδηγίες παρακάτω, εάν επιθυμείτε να πραγματοποιήσει απομάκρυνση εγχειρίδιο SharkMan Coupon. Οι χρήστες που επιθυμούν να εγκαταλείψουν αυτά τα προβλήματα για τους εμπειρογνώμονες, θα πρέπει να απασχολούν ένα αξιόπιστο anti-spyware. Ένα επαγγελματικό εργαλείο θα καταγγείλει SharkMan Coupon και να αυξήσει την ασφάλεια του συστήματός σας στο μέλλον.\nΔιαγραφή SharkMan Coupon\nΣτο κάτω δεξιά γωνία της οθόνης, επιλέξτε ρυθμίσεις.\nΑπεγκατάσταση SharkMan Coupon.\nΚάντε κλικ στο κουμπί Έναρξη και επιλέξτε Πίνακας ελέγχου από τη λίστα.\nΕπιλέξτε Προσθήκη ή κατάργηση προγραμμάτων και αφαίρεση SharkMan Coupon.\nΕπιλέξτε απεγκατάσταση ένα πρόγραμμα και να απεγκαταστήσετε SharkMan Coupon.


Μαθήματα αρχιτεκτονικής από τους τερμίτες - Ειδήσεις - νέα - Το Βήμα Online\nΣτην καρδιά της αφρικανικής σαβάνας υπάρχει μια πόλη πρότυπο για τη βιώσιμη ανάπτυξη. Οι ενισχυμένοι με αντιστηρίγματα πύργοι της είναι φτιαγμένοι εξ ολοκλήρου από φυσικά, βιοδιασπώμενα υλικά. Οι κάτοικοί της ζουν και εργάζονται σε κλιματιζόμενους χώρους με ελεγχόμενη υγρασία, χωρίς να καταναλώνουν ούτε ένα βατ ηλεκτρικής ενέργειας. Το νερό έρχεται από πηγάδια που είναι σκαμμένα βαθιά στη γη και τα τρόφιμα καλλιεργούνται με αυτάρκεια σε κήπους μέσα στα τείχη της. Η μητρόπολη αυτή …\nΤΟΥ PHILIP BALL\n«Οι οικοδομικοί μηχανισμοί και οι αρχές σχεδιασμού των φωλιών των εντόμων δεν είναι ακόμη καλά κατανοητά»λέει οΓκι Τερολάζτου Κέντρου Ερευνών για τη Ζωική Γνώση του γαλλικού Εθνικού Κέντρου Επιστημονικών Ερευνών (CΝRS) και του Πανεπιστημίου της Τουλούζης. Αυτό βεβαίως δεν σημαίνει ότι δεν έχουν γίνει προσπάθειες. Οι έρευνες γύρω από τις φωλιές των τερμιτών έχουν ξεκινήσει από τη δεκαετία του 1960, όταν ο ελβετός εντομολόγοςΜάρτιν Λύσερέκανε τις πρωτοποριακές μελέτες του στις φωλιές που έχτιζαν οι τερμίτες του γένους Μacrotermes στις πεδιάδες της Νότιας Αφρικής. Αυτός υποστήριξε για πρώτη φορά ότι τα φαινομενικά άτακτα και χαοτικά «βουναλάκια» αποτελούσαν στην πραγματικότητα άψογα μηχανικά σχεδιασμένες οικολογικές κατασκευές. Εσωτερικοί «κήποι»\nΗ ιδέα ήταν τόσο απλή και γοητευτική ώστε οδήγησε σε μια τεχνητή απομίμηση: το Κέντρο Εastgate της Χαράρε της Ζιμπάμπουε που έχει σχεδιάσει ο αρχιτέκτοναςΜικ Πιρς. Εγκαινιάστηκε το 1996 καυχώμενο ότι διαθέτει συστήματα εξαερισμού και δροσισμού εμπνευσμένα από τους τερμίτες. Ή τουλάχιστον από την εντύπωση που υπήρχε γύρω από αυτό το ζήτημα, αφού, όπως τελικά αποδείχθηκε, ελάχιστες, αν όχι καμία, φωλιές τερμιτών λειτουργούν με αυτόν τον τρόπο.\nΗ διατήρηση σταθερής θερμοκρασίας και υγρασίας μέσα στις φωλιές των τερμιτών με την ταυτόχρονη απομάκρυνση του διοξειδίου του άνθρακα απαιτεί μια εξαιρετικά αποτελεσματική διαδικασία ανταλλαγής αερίων. Μια τυπική φωλιά με περίπου δύο εκατομμύρια κα τοίκους χρειάζεται να «αναπνέει» περίπου 1.000 λίτρα φρέσκου αέρα καθημερινά. Για να διερευνήσουν περισσότερο πώς μπορεί να επιτυγχάνεται μια τέτοια ανταλλαγή ο Σκοτ Τέρνερ,ειδικός στους τερμίτες εντομολόγος του Πολιτειακού Πανεπιστημίου της Νέας Υόρκης στο Σέρακιουζ, και οΡούπερτ Σόαρ της βρετανικής εταιρείας Freeform Εngineering εξέτασαν τις αρχές σχεδιασμού των φωλιών των Μacrotermes στη Ναμίμπια. Διαπίστωσαν ότι οι τοίχοι των φωλιών είναι θερμότεροι από το κεντρικό τμήμα τους, γεγονός το οποίο αποκλείει τη θεαματική προς τα έξω ροή του φορτωμένου με διοξείδιο του άνθρακα αέρα που προτείνει ο Λύσερ. Πράγματι, η εισαγωγή ενός αερίου δείκτη στη φωλιά έδωσε ελάχιστες ενδείξεις σταθερής κυκλοφορίας του αέρα με μεταφορά. Με την πνοή του ανέμου


Μανούλες Μαρτίου 2020 !!!!!!! - Page 393 - Θέλουμε να γίνουμε γονείς! - Parentscafe.gr\nΣελίδα 393 από 503\nΓεια σας κοριτσια! @Pagotoula πως το καταλαβες για την αλλεργια της μπεμπουλας; Τι εγινε τελικα με μπιμπερο;\n@Rafaelatarzanυπομονη κοπελα μου, αφου παιρνει βαρος πολυ σημαντικο.\nΟ δικος μου εχει λιγες μερες π συντομευσε τη διαρκεια του θηλασμου σε μισαωρο...ειναι 2μιση μηνων. Αφου θηλασει περνανε 45 λεπτα με μια ωρα να ξαναζητησει μεσα στην ημερα. Εσας κοριτσια π θηλαζετε πως ειναι οι χρονοι;\nΚι ο βραδινος υπνος παλι συντομευσε, κλαψ\nΚαλημέρα!! Πολυ καλα ειναι το μισάωρο.. Κ από τα 2στηθη πινει?? Λίγο συντομα μου φαίνεται σου ξανα ζητάει.. Μήπως τλκ δν πινει μισάωρο αλλά κάθεται κ χαζευει στο στήθος? Παρατήρησε ποση ωρα πραγματικα πινει κ καταπίνει.. Κ μένα έχει μικρύνει ο χρόνος θηλασμός.. Θηλάζει 10'-25' περιπου κ θέλει μετά από 2-3ωρες..το βράδυ πλεον κοιμάται 6-8ωρες κ εχω παρσυηρησει ότι μπορεί να φαει 10' κ να κοιμηθεί ξερή απο 12 ως τις 7 το πρωι όποτε καταλαβαίνω ότι το 10' όντως ήταν αποδοτικό κ χόρτασε γι αυτό σου πα προιν ότι τλκ σημασία δν εχει ποσο κάθονται στο στήθος αλλά ποσο πραγματικα θηλάζουν..\nΚαλημερα! Ο δικος μου εχει πολυ καιρο που τρωει 5' και απο τον εναν μαστο! Μετα μπορει να ζητήσει σε 1 ωρα μπορει και σε 3! Η παιδιατρος μου ειπε πως εχουν γινει πιο αποδοτικοι οι θηλασμοι απλα και τρωει πιο γρηγορα! Μου φαινεται πολυ το μισαωρο γιαβνα τρωει συνεχομενα! Μηπως απλα πιπιλιζει και καθετε τοση ωρα? Η μηπως περνατε αλμα? Για τον υπνο τι να σου πω υπομονη μονο! Αλλάζουν συνεχως οι συνηθειες τους!\nΚαλημερα κορίτσια!! Κι εμείς ξαναγύρισαμε απο χθες στα παλιά αγαπημένα 5λεπτα μετά από ένα πολύ κουραστικό 10ημερο που έτρωγε ελάχιστα λόγω εμβολίου μάλλον!! Είμαι περίεργη αυριο να δω βάρος.Ελπιζω να μην κλάψω πολυ!!\nκαλημερα. αρχικα λογω γοπ κ πολυ εντονης ανησυχιας, ο γιατρος μου ειπε να κοψω τα γαλακτοκομικα γιατι πιθανοτατα σχετιζεται με αλλεργια.ετσι κι εκανα...κι οντως ειδα βελτιωση και στα δυο.. τις προαλλες απο λαθος μου, εφαγα συσκευασμενο ψωμι που ανεφερε στα συστατικα ιχνη γαλακτος και την επομενη μερα η μικρη ειχε αιμα και βλεννα στα κακα, οποτε σιγουρευτηκαμε.\nΟσο για χρονους, μεσα στη μερα θηλαζει απο 5 ως 20λεπτα, δεν ειναι καθολου στανταρ, ανα 2 με 3 ωρες. Το βραδυ ανα 3ωρο. αλλα υπαρχουν και μερες που ανα 1-1μιση ωρα θελει στηθος. Ειδικα το βραδυ.\n2 hours ago, souzanna7 said:\nΚαλημερα! Ετσι ακριβως ήταν ο γιος μου ενω η μικρη τωρα τρωει μια ετσι μια σε 10λεπτα. Κ τα δυο ειναι φυσιολογικά κ ακολουθήσε οσο αντεχεις τις αναγκες του. Επειδή καθεται παραπανω δν παει να πει πως χαζολογαει, απλα το εχει αναγκη με αυτο τον ρυθμο στην παρουσα κ μετα θ αλλαξει παλι. Ξερω περιπτωση δυδιμων το ενα ν ξυπνάει ανα μιση ωρα ν φαει 5 λεπτα, το αλλο να πινει για μιση ωρα ανα 3 ωρο σκεψου..\nΚαλησπέρα μανουλες. Πώς είστε; Τι κάνουν τα μωράκια σας; Εμείς σήμερα γίναμε τριών μηνών, θα ήμασταν δύο μηνών αν γεννιομασταν τελειομηνα.\nΕίχαμε παιδίατρο, κάναμε τα εμβόλια μας, ωστόσο με το που μας είδε μας είπε με λίγα λόγια ότι είμαστε χοντρουληδες. Το αγοράκι μου γεννήθηκε 2560 και 46 εκ. στις 35+5 ημέρες και σήμερα 3 μήνες αργότερα είναι 6800 και 62 εκ. Εσείς πώς το βλέπετε το βάρος του; Είναι πολύ;\nΚάνουμε μεικτή διατροφή και μέσα σε ένα μήνα έβαλε 1600 γραμ. και 5 εκατοστά.\nΜια χαρά ειναι....μακάρι να ήταν και τα δικά μας τόσο, εγώ παρακαλάω για να γίνει χοντρή η μικρή...Χαχχαχαχ...Και εμείς μικτή διατροφή σε 10 μέρες πήρε 540γρ, οπότε κάπου όσο παίρνει και ο δικός σου παίρνει και η δικιά μου...\nΠιστευω ειναι μια χαρα κ αργοτερα θ μειωθει ο ρυθμος αναπτυξης. 1700γρ σε ενα μηνα κ εφτασε 3 μηνων τα 7κιλα γτ γεννηθηκε 3.500, έτσι κάπως ηταν ο γιος μου με αποκλειστικο θηλασμο κ μετα αρχισε να παιρνει πολυ λιγότερα τ μηνα. Δεν υπαρχει χοντρό βρεφος εκτος αν μιλαμε για κατι εξωπραγματικο ή παθολογικό. Στις καμπύλες σας μια χαρα δεν ειστε??\nΚαλησπέρα! Θυμάμαι ότι κάποια κοπέλα εδώ μέσα ελεγε ότι το μωρό της είχε πράσινα κακά, ποια ήταν; Και η δικιά μου τις τελευταίες μέρες κάνει πράσινα και ήθελα να ρωτήσω τι της είπε ο παιδίατρος..\nΕμένα είχε πράσινα κακά κάποιες φορές. Μου είπε η παιδίατρος ότι έτσι είναι όταν τρώει το ελαφρύ γάλα, όχι το λιπαρό (θηλασμός). Κάπου αλλού έχω διαβάσει και για υπερπαραγωγή. Πάντως είναι φυσιολογικό. Δεν θέλουμε βλέννες και αίμα. Αυτά όσον αφορά το θηλασμό. Δεν θυμάμαι, τι γαλατάκι πίνει το μωράκι? Αν θηλάζει, είναι οκ.\nΕμένα πίνει κυρίως φόρμουλα και την θηλάζω συμπληρωματικά..\nΡώτησες τον παιδίατρο? Δεν ξέρω να σου πω για φόρμουλα, δυστυχώς. Αλλά αφού θηλάζεις έστω και λίγο, μπορεί να είναι από αυτό.\n@MarakiKakkinείστε σούπερ, μην αγχώνεσαι, τόσο πήρε και μένα, σε ένα μήνα. Στους δύο μήνες ήταν 6600 και 62 πόντους, στους 2,5 τώρα έχει ξεπεράσει τα 7 κιλά, και γεννήθηκε 4+ κιλά. Εφόσον στις καμπύλες είστε οκ, κανένα πρόβλημα. Εμένα μου είπε ότι είναι μια χαρά.\nΚ εγω το ειχα γράψει .μ ειπε ότι ειναι φυσιολογικό .παρατηρησα ότι μ τ έκανε οταν της εδινα ενα συγκεκριμένο γάλα καποιες φορές π ηταν υποαλλεργικο .κ γενικά κυρίως τ παιδιά π πινουν ξένο κάνουν πράσινα κακά ..\nΓεια σας κορίτσια! Τι κανετε; Επιτέλους ξαπλωσα!! Σήμερα δεν έκλεισε μάτι η μικρή από το πρωί!! Το πολυ να λαγοκοιμηθηκε κανα μισαωρο!! Αν και απο χθες επιστρέψαμε στους 8 θηλασμούς και από τα 2 στήθη και μάλιστα σημερα καναμε 10 θηλασμούς μέτρησα όμως μόνο 4 Καλά βρεγμένες πάνες. Αύριο είναι μερα Ζυγίσματος και παρακαλάω τουλάχιστον να έχει μείνει στάσιμη!\nΚαι εμένα κάνει πλέον πράσινα κακα με μεικτή διατροφή η μπεμπα, μου είπε ο γιατρός ότι είναι φυσιολογικό, είναι και λίγο σαν νερουλα, μας είπε ότι είναι από το ξένο γάλα..\nΣας ευχαριστω κοριτσια για τις απαντησεις! Ναι οταν παρατηρω οτι πιπιλαει χωρις να καταπινει, για μερικα λεπτα τον τσιγκλαω κ αν συνεχιζει το πιπιλισμα τον βγαζω. Αχ κ να φανταστειτε τωρα ειμαι ευτυχισμενη π τελειωνει στο μισαωρο(συνολικα, κ απο τους 2 μαστους), στο τσακιρ κεφι στο 20λεπτο αλλα σπανια, θα πεταω αν θηλασει 5λ κ 10λ οπως εσας!!! Ναι τον ατιμουλη ζηταει συντομα, δηλ μετα απο μια ωρα π θα τελειωσει, δηλ ανα 1μιση ωρα απο την εναρξη τ τελευταιου θηλασμου! Καθε φορα π ειναι να βγουμε εξω το σκεφτομαι οτι θα τον θηλαζω συνεχεια κ αυτο με αποθαρρυνει να βγουμε συχνα ειναι η αληθεια\nΠιστευω οτι τον τοποθετω κ σωστα στο στηθος, τι να πω. Αρα ειναι θεμα παιδιου λες @KNecky ετσι;\nΣπανια μ ρευεται, μηπως καταπινει αερα κ φουσκωνει κ γι αυτο να ξαναζηταει συντομα; Ο παιδιατρος μ ειπε οτι δεν πειραζει π δε ρευεται αφου δεν εχει ανησυχια μετα το θηλασμο, τι να πω. Εσας κοριτσια π θηλαζεται ρευονται συχνα;


Τα καζάνια - λαογραφικά μουσεία, οι καζανάρηδες και οι παρέες - Κρήτη πόλεις και χωριά\nΤα καζάνια - λαογραφικά μουσεία, οι καζανάρηδες και οι παρέες\nΣτην Κρήτη τα ρακοκάζανα όπως κάθε χρόνο, κάνουν την εμφάνιση τους.\nΗ τσικουδιά είναι ποτό μονής απόσταξης, σε αντίθεση με το ούζο και το τσίπουρο. Τα στράφυλλα ή τσίκουδα, δηλαδή τα πατημένα σταφύλια (φλούδια και σπόροι) που προορίζονται για την τσικουδιά, μετά το πάτημα φυλάσσονται για περίπου 40 μέρες σε βαρέλια όπου «βράζουν» γίνεται η ζύμωση. Όταν έρθει η ώρα του καζανιού, η παραγωγή της τσικουδιάς, μπαίνουν στο καζάνι μαζί με νερό. Από κάτω ανάβουν την φωτιά με ξύλα, όπου τα στράφυλλα αρχίζουν να ψιλοβράζουν. Η φωτιά δεν πρέπει να ναι ούτε πολύ δυνατή ούτε χαλαρή. Η ένταση της είναι σημαντική ώστε να μην τσουδίστουν (καούν) τα στράφυλλα και η τσικουδιά καπνιστεί., πάρει μια άσχημη μυρωδιά. Η απόσταξη συνεχίζεται μπροστά στα μάτια μας. Το καζάνι αρχίζει να βράζει, το οινόπνευμα που έχουν τα στράφυλλα λόγω των υψηλών σακχάρων εξατμίζεται.\nΟ ατμός κυκλοφορεί στο σωλήνα που ξεκινάει από το καζάνι. Λόγο της διαφοράς της θερμοκρασίας (ψυχρό νερό που κυκλοφορεί εξωτερικά στο σύστημα του σωλήνα) στην πορεία ψύχεται και υγροποιείται όπου και καταλήγει μέσω του σωλήνα σε ένα πήλινο κιούπι σταγόνα, σταγόνα η «πρωτόρακη». Η φετινή ρακή. Εκεί συλλέγεται το δυνατό ποτό με ιδιαίτερη υπομονή. Το «αφεντικό», αυτός που «κάνει» το καζάνι, (αυτός που παράγει) μετράει τους βαθμούς του αποστάγματος και αναλόγως προσθέτει νερό. Όταν οι βαθμοί του ποτού κατέβουν στο επιθυμητό επίπεδο, το καζάνι ολοκληρώνεται. Συνήθως το καζάνι κλείνει περίπου στους 18 βαθμούς ή και πιο χαμηλά.\nΚάποιοι προτιμούν να κρατήσουν και κάποια μπουκάλια με 20 βαθμούς όπου όπως μου εξήγησαν, η ποιότητα της τσικουδιάς είναι ανώτερη, μιας και τα στράφυλλα έχουν βράσει λιγότερο χρόνο, έχουν υποστεί μικρότερη επεξεργασία.\nΗ οικιακή απόσταξη αλκοολούχων ποτών δεν είναι νόμιμη. Η παραδοσιακή απόσταξη όπως συναντιέται σήμερα γίνεται σε «καζάνια» χώρους όπου υπάρχει άδεια από το κράτος. Το έθιμο του ρακοκάζανου θεσμοθετήθηκε από τον Ελευθέριο Βενιζέλο το 1920 όπου και δόθηκαν άδειες για τα ρακοκάζανα στους Κρητικούς αγρότες.\nΟ ιδιοκτήτης της άδειας κατέχει και τον χώρο που φιλοξενείται το καζάνι. Παραδοσιακά οι άδειες μεταβιβάζονται από πατέρα σε γιο. Αν κάποιος βέβαια θέλει μπορεί να «πωλήσει» την άδεια καζανιού σε κάποιον χωριανό του, όπως ακριβώς λειτουργούν και οι άδειες ταξί στις πόλεις. Το σίγουρο είναι ότι στις μέρες μας η έκδοση άδειας καζανιού είναι περιορισμένη (κλειστή όπως λένε) οπότε ψάξτε μήπως κατέχετε κάποια άδεια από την εποχή των προπάππων σας ..\nΤα πιο όμορφα και γνήσια χρώματα που συναντά κανείς στα αυτοσχέδια τραπέζια, είναι τα εποχικά Κρητικά προϊόντα. Φρέσκα καρύδια, κάστανα, ρόδια, μήλα και κυδώνια.


Ο πλήρης οδηγός για τη σκωληκοειδίτιδα (για γονείς) - Tromaktiko.gr\n7 Σεπτεμβρίου 2020 13:36\n«Μαμά! Πονάει η κοιλιά μου». Μια απλή πρόταση, που απασχολεί τους γονείς, συχνά, ξαφνικά και δημιουργεί ανησυχία.\n«Δεν θα είναι τίποτα» λες, «μια ίωση, μία γαστρεντερίτιδα». Τα παιδιά άλλωστε, παραπονιούνται συχνά και ξαφνικά για πόνο στην περιοχή της κοιλιάς. Και όμως αυτή την φορά είσαι ανήσυχος. «Μήπως το παιδί μου έχει αυτό το… πώς το είπαν;». «Σκωληκοειδίτιδα νομίζω, είναι επικίνδυνο;».\nΑρχικά η φλεγμονή της σκωληκοειδούς αφορά μόνο το τοίχωμα της. Όπως σε κάθε λοίμωξη, φλεγμονή του εντέρου – γαστρεντερίτιδα, το παιδί παραπονιέται για κολικούς, δηλαδή για περιοδικό κυκλικό πόνο, γύρω από τον ομφαλό του. Αναφέρονται συχνά 1-2 τροφώδεις έμετοι, που είναι αντιδραστικοί. Ακολουθεί πυρετός συνήθως περί το 37,5οC.\nΔιαφορετικός πόνος λοιπόν. Πόνος, συνεχής, καυστικός, σαν να σε «τρυπάει», συνήθως στη περιοχή του δεξιού υπογαστρίου, δηλαδή κάτω από τον ομφαλό δεξιά. Ενώ στην πρώτη φάση το παιδί κινείται – στριφογυρίζει τώρα προσπαθεί να βρει μία θέση να βολευτεί, ανταλγική θέση. Αν το παιδί κοιμάται ο πόνος αυτός το ξυπνάει.\nΔρ Μάριος Μαραγκάκης\nΓια θέματα παιδοχειρουργικής μπορείτε να επισκέπτεστε την ιστοσελίδα https://www.maragakismarios.gr


Συμπληρώματα Διατροφής - progreece.gr\nΟ σύγχρονος τρόπος ζωής και οι γρήγοροι ρυθμοί του δεν επιτρέπουν πλέον στους ανθρώπους να ακολουθήσουν την διατροφή που θα τους προσέφερε όλα τα θρεπτικά συστατικά για να αντεπεξέλθουν στις απαιτήσεις της καθημερινότητας.\nΗ έλλειψη προγραμματισμού μεταξύ των γευμάτων αλλά και ο χρόνος προετοιμασίας τους πολλές φορές αποτελούν λόγοι, για τους οποίους δυστυχώς δεν μπορεί ο εργαζόμενος να έχει το πλήρες θρεπτικό γεύμα που του αναλογεί. Σε αυτό το σημείο και ενώ έχει παρατηρηθεί η επιδείνωση της κακής αυτής συνήθειας, μπήκαν στην ζωή μας τα συμπληρώματα διατροφής.\nΤα συμπληρώματα διατροφής δεν αντικαθιστούν τα θρεπτικά συστατικά ενός γεύματος, αλλά μπορούν να καλύψουν τα ιχνοστοιχεία, τις βιταμίνες και τα μέταλλα που χρειαζόμαστε κατά τη διάρκεια της ημέρας. Τα συμπληρώματα διατροφής μπορούμε να τα βρούμε στα φαρμακεία, ενώ από οπουδήποτε αλλού θα πρέπει ο καταναλωτής να δει ο ίδιος αν είναι εγκεκριμένο από τον ΕΟΦ. Αυτός επιτηρεί την εισαγωγή των προϊόντων στη χώρα και ελέγχει οτιδήποτε είναι συνυφασμένο και μπορεί να επηρεάσει την υγεία του καταναλωτή. Καλό θα ήταν η αγορά τους να μην γίνεται αυθαίρετα. Πρώτα να έχουν γίνει οι απαραίτητες εξετάσεις από τον γιατρό που θα δει και θα αποφανθεί ποια ουσία μπορεί να λείπει και στην συνέχεια να προτείνει και το αντίστοιχο συμπλήρωμα διατροφής.\nΥπάρχουν πάρα πολλά συμπληρώματα διατροφής που μπορεί ο καθένας να τα χρησιμοποιήσει για την πάθηση που έχει ήδη εμφανίσει ο οργανισμός του. Πολλές φορές το άγχος αλλά και η κακή διατροφή μπορεί να έχουν ως αντίκτυπο την αποδυνάμωση του οργανισμού, με αποτέλεσμα το συμπλήρωμα διατροφής να μπορεί να βοηθήσει στην αποκατάσταση κάποιας ευπάθειας που έχει παρουσιαστεί.\nΗ λήψη των συμπληρωμάτων διατροφής μπορεί να γίνει από όποιον το έχει ανάγκη. Η αναγκαιότητά τους όμως εξαρτάται από την ηλικία, τη δίαιτα που ακολουθείται, την άσκηση αλλά και από το ιστορικό των παθήσεων που τυχόν υπάρχει στην οικογένεια. Για παράδειγμα, η μνήμη με την πάροδο του χρόνου αρχίζει και φθίνει και συνήθως αυτό είναι αποτέλεσμα της υποβάθμισης των νευροδιαβιβαστών, των ελεύθερων ριζών αλλά και από το στρες. Σε αυτή την περίπτωση τα συμπληρώματα διατροφής μπορούν και δίνουν όλα τα θρεπτικά στοιχεία που επαναφέρουν την συγκέντρωση και μειώνουν έτσι το στρες, αλλά και προλαμβάνουν άλλες μελλοντικές παθήσεις πριν εμφανιστούν.\nΤα συμπληρώματα διατροφής ξεκινούν και από πολύ μικρή ηλικία, αφού ακόμα και τα βρέφη όταν δεν μπορούν να νιώσουν το αίσθημα του κορεσμού με τον θηλασμό τότε το γάλα που θα λάβουν εκτός του φυσικού τρόπου συγκαταλέγεται και αυτό στα συμπληρώματα διατροφής. Το κατάλληλο συμπλήρωμα διατροφής είναι εκείνο που θα ωφελήσει τον οργανισμό και θα του δώσει την ώθηση που χρειάζεται για να αντεπεξέλθει στην καθημερινότητα και στις υποχρεώσεις της.\nΥπάρχουν πολλά και διαφορετικά συμπληρώματα διατροφής που ωφελούν το οργανισμό ανάλογα με τις ανάγκες του, αλλά και τις ανάγκες που θεωρεί ο καταναλωτής ότι έχει. Μπορεί να είναι συμπληρώματα διατροφής που χρησιμοποιούνται πολύ συχνά από αθλητές και από ινστιτούτα αισθητικής με στόχο την αύξηση μυϊκού ιστού στην πρώτη περίπτωση, αλλά και την ανανέωση και την λάμψη του δέρματος στην δεύτερη, προσθέτοντας στον οργανισμό τα συστατικά που του λείπουν.


10 πράγματα που ίσως δεν ξέρεις για την Κατίνα Παξινού - CNN.gr\n10 πράγματα που ίσως δεν ξέρεις για την Κατίνα Παξινού\nΠέμπτη, 17 Δεκεμβρίου 2015 17:22\nΣαν σήμερα το 1900 γεννήθηκε στον Πειραιά η αστή Κατερίνα Κωνσταντοπούλου. Η κόρη αλευροβιομηχάνου μεγάλωσε για να γίνει μάλλον η πιο κορυφαία τραγωδός της Ελλάδας που γέννησε το δράμα. Τιμώντας την, αυτά είναι κάποια ελάχιστα στοιχεία που ίσως δεν γνωρίζει για τη γυναίκα βρέθηκε ως ναυαγός στην Αμερική και κέρδισε ένα Όσκαρ γιατί προφανώς για αυτή χτύπησε η καμπάνα της αναγνώρισης το 1944.\n1. “Είμαι ένας άνθρωπος όπως όλοι. Έζησα. Έκανα παιδιά. Έθαψα παιδιά. Και πόνεσα θάβοντας αυτά τα παιδιά” είπε κάποτε σχολιάζοντας το χαμό της κόρης της Έθελ από λευχαιμία.\n2. Ο ταραχώδης έρωτας της με τον Αλέξη Μινωτή, τον οποίο και συνάντησε στο καμαρίνι της Μαρίκας Κοτοπούλη γίνεται αφορμή για να γυρίσει την πλάτη της στο λυρικό θέατρο και να κάνει την πρώτη της εμφάνιση στο θέατρο πρόζας ως μέλος του θιάσου της Μαρίκας Κοτοπούλη στο έργο του Ανρί Μπατάιγ “Γυμνή Γυναίκα”. Κάνει το δεύτερο γάμο της μαζί του το 1940. Θα μείνουν μαζί για τα επόμενα 40 χρόνια.\n3. “Η Κατίνα Παξινού είναι η ηθοποιός της ψυχής, ενσάρκωνε τους χαρακτήρες που υποδύονταν από τα βάθη του είναι της, δεν υποκρίνονταν, δεν έκανε εξωτερικές μιμήσεις, έπλαθε ολοζώντανες ποιητικές μορφές. Με την ίδια όψη, με την ίδια φωνή με την ίδια ψυχικότητα με παράφορη πάντα πλαστουργική δύναμη μετουσίωνε τα θεατρικά πρόσωπα συγχωνεύοντας τα με τη δική της πρωτεϊκή φύση” είπε ο μέντορας της Μινωτής για τη γυναίκα της ζωής του.\n4. Ο Β’ Παγκόσμιος Πόλεμος τη βρίσκει στο Λονδίνο να ερμηνεύει τους "Βρικόλακες" του Ίψεν, απολαμβάνοντας το σεβασμό του αγγλοσαξονικού τύπου. Οι βομβαρδισμοί τη βρίσκουν μόνη και αποκλεισμένη από τους ανθρώπους της στη βρετανική πρωτεύουσα. Η Μαρίνα, δούκισσα του Κεντ τη φυγαδεύει με στρατιωτικό πλοίο για την Αμερική, το πλοίο τορπιλίζεται. Ναυαγός για τρεις ημέρες η Παξινού περισυλλέγεται από αντιτορπιλικό πλοίο και πατάει στο έδαφος της Αμερικής.\n5. Το 1941 εντυπωσιάζει το Μπρόντγουεϊ για να ακολουθήσει η συγκλονιστική ερμηνεία της σαν Πιλάρ στο “Για ποιόν χτυπά η καμπάνα” για την οποία κερδίζει το Όσκαρ Β’ γυναικείου ρόλου. Όταν της πρότειναν το ρόλο είπε: "Είμαι ίδια. Αλλά δοκιμαστικό δεν κάνω". Με τερτίπια και επιχειρήματα πήρε το ρόλο αναγκάζοντας το συνεργείο να χρησιμοποιήσει τρεις κάμερες ταυτόχρονα για να κινηματογραφήσουν την ερμηνεία της ολοκληρωμένη, χωρίς διαλλείματα, όπως εκείνη ήξερε να φέρνει ρόλους στη ζωή. “Είμαι ηθοποιός του θεάτρου, παίζω το ρόλο εξελικτικά και σε συνέχεια χρόνου. Το σπάσιμο σε μικρά, ανεξάρτητα κινηματογραφικά πλάνα με αποδιοργανώνει” έλεγε η ίδια.\n6. Είναι η πρώτη μη Αμερικανίδα ηθοποιός που καταφέρνει κάτι τέτοιο. “Το δέχομαι για λογαριασμό όλων των συναδέλφων μου, του Εθνικού θεάτρου, ζωντανών ή νεκρών” θα πει στον ευχαριστήριο λόγο της χωρίς να μπορεί να γνωρίζει ποιοι είχαν επιβιώσει και ποιοι όχι του πολέμου.\n7. “H Kατίνα Παξινού δεν είναι μόνο μεγάλη, είναι μοναδική” έλεγε για εκείνη ο Όρσον Γουέλς, ένας ακόμη μεγάλος του θεάματος που ζητάει τη συνδρομή της ερμηνείας της στο δικό του “Κύριο Αρκάντιν”. Θα τον μιμηθεί και ο Λουκίνο Βισκόντι για το εμβληματικό “Ο Ρόκο και τ' Αδέλφια του”.\n8. Η Κατίνα Παξινού ήξερε μουσική, ήξερε θέατρο, ήξερε τα τερτίπια της γλώσσας, έκανε μεταφράσεις θεατρικών έργων και είχε συνθέσει η ίδια τη μουσική για την παράσταση που ανέβηκε στην Κεντρική Σκηνή του Εθνικού Θεάτρου το 1965, τον “Οιδίποδα Τύραννο” του Σοφοκλή.\n9. “Κατάγομαι από γενιές ανταρτών. Η γιαγιά μου έμαθε το αλφάβητο από έναν οπλαρχηγό των ανταρτών σε μια σπηλιά. Την ξέρω την Πιλάρ. Την ξέρω καλά” είπε για το ρόλο που της χάρισε αυτό που η Κατίνα Παξινού είχε ήδη. Την υπεροχή μιας ζωής γεμάτη δράμα όπως το όριζαν αυτοί οι σπουδαίοι που το επινόησαν. Αυτοί που υπηρέτησε η Κατίνα Παξινού με τις ανάσες και τη φωνή της που ο Μινωτής εκθείασε.\n10. Το 1971 ερμηνεύει τον τελευταίο της ρόλο, τη “Μάνα Koυράγιο” του Μπρεχτ αν και οι πόνοι από τη μάχη της με τον καρκίνο προσπαθούν να ρίξουν την αυλαία πριν από την ώρα της. Η Kατίνα Παξινού θα πεθάνει τον Φεβρουάριο του 1973 κληροδοτώντας σε όλους την αξία του να είσαι τραγωδός και όχι τραγωδία.\nΠΟΛΙΤΙΣΜΟΣ\t· ΚΑΤΙΝΑ ΠΑΞΙΝΟΥ\t· ΕΠΕΤΕΙΟΣ\t· ΑΡΧΑΙΟ ΔΡΑΜΑ\t· ΟΣΚΑΡ\nΚορωνοϊός - Ρωσία: Τρομάζουν τα νούμερα με 22.804 νέα κρούσματα και 789 θανάτους σε ένα 24ωρο\nΚορωνοϊός - Καπραβέλος: Σε τι διαφέρει το δεύτερο από το τρίτο κύμα της πανδημίας\nΦωτιά Αχαΐα: Καλύτερη η εικόνα στη Ζήρια - Συνεχίζεται η μάχη της Πυροσβεστικής (pics&vids)


Ανησυχητική αύξηση ροών στο Αιγαίο - Γιώργος Σ. Κουμουτσάκος\nΣυνέντευξη στην εφημερίδα Καθημερινή και τον δημοσιογράφο Αθανάσιο Έλλις.\nΜόλις επισκεφθήκατε τη Μυτιλήνη. Ποια είναι η κατάσταση σε ό,τι αφορά τις ροές από την Τουρκία προς τα νησιά;\n– Η κατάσταση που παραλάβαμε ήταν εξ αρχής ιδιαίτερα δύσκολη: υπερπληθυσμός στις υπάρχουσες 5 δομές στα νησιά και οριακή κατάσταση στις 25 δομές της ενδοχώρας, ακατάλληλες υποδομές και ανεπαρκές προσωπικό, ιδιαίτερα χρονοβόρες διαδικασίες στην εξέταση ασύλου και, ως συνέπεια όλων αυτών, καταπόνηση των τοπικών κοινωνιών. Ένα άθροισμα σύνθετων προβλημάτων χωρίς εύκολες λύσεις πλέον.\nΠήγα στη Λέσβο διότι τα μηνύματα είναι ανησυχητικά και αυτό παρά το ότι, όπως έχει τονίσει ο Υπουργός Προστασίας του Πολίτη κ. Χρυσοχοΐδης, οι υπηρεσίες και τα στελέχη τους, επιτελούν με αυταπάρνηση το καθήκον τους σε πολύ δύσκολες συνθήκες διασφαλίζοντας έτσι παρά τις μεγάλες αντιξοότητες την ομαλή οικονομική λειτουργία και την κοινωνική ειρήνη στο νησί. Παρατηρούνται αυξημένες ροές που δημιουργούν πρόσθετη πίεση σε μια ήδη ασφυκτική κατάσταση στο Κέντρο Υποδοχής και Ταυτοποίησης στη Μόρια. Υπάρχει ένταση ροών σε όλη τη διάρκεια του 2019, ιδιαίτερα όμως τους τελευταίους αυτούς μήνες.\nΣήμερα στη Λέσβο, στη Σάμο, τη Χίο, στην Κω, στη Λέρο, οι πρόσφυγες και μετανάστες έχουν ξεπεράσει συνολικά τις 20.000. Αύξηση 17% σε λίγες εβδομάδες. Το τελευταίο διάστημα δεν υπάρχει ημέρα χωρίς ροές. Ενδεικτικά, στη Λέσβο είχαμε αύξηση 44% σε σχέση με την ίδια περίοδο πέρυσι. Σήμερα (Παρασκευή) ήταν μια από τις χειρότερες ημέρες. Στη Λέσβο έφτασαν έξι βάρκες με 250 ανθρώπους.\nΔεν είναι όμως μόνον οι αριθμοί. Είναι και η γεωγραφική διασπορά. Τα δίκτυα των διακινητών επιδιώκουν διάχυση των ροών σε περισσότερα νησιά του Αιγαίου. Διευρύνεται έτσι το γεωγραφικό πεδίο των ενεργειών αντιμετώπισης.\nΤους τελευταίους μήνες έχει δημιουργηθεί ένας νέος «διάδρομος» μεταξύ Αλεξανδρούπολης και Σαμοθράκης. Πρόσθετος λόγος προβληματισμού, η γεωπολιτική υπερθέρμανση της ευρύτερης περιοχής που θα μπορούσε να οδηγήσει σε νέα αύξηση ροών.\nΤελευταία ακούγονται απειλητικές δηλώσεις προς την Ευρώπη από τον πρόεδρο Ερντογάν και άλλους υψηλόβαθμους Τούρκους για το μεταναστευτικό.\nΔεν χρειάζεται υπερδραματοποίηση αυτών των δηλώσεων. Παρόμοιες έχουν γίνει και στο παρελθόν. Δεν μπορούν όμως να αγνοηθούν. Η ένταση του ύφους και του περιεχομένου τους, και κυρίως, η συχνότητά τους σε μια χρονική στιγμή όπου οι σχέσεις της Άγκυρας με τις Βρυξέλλες και την Ουάσιγκτον είναι δύσκολες, εύλογα προκαλούν πρόσθετο προβληματισμό.\nΗ συνεργασία με την Τουρκία, η οποία έχει πράγματι σηκώσει μεγάλο βάρος της προσφυγικής κρίσης, έχει ιδιαίτερη σημασία και για τις δύο χώρες. Γι᾽ αυτό και από τις πρώτες επαφές που έκανα αμέσως μετά την ανάληψη των καθηκόντων μου ήταν με τον Τούρκο Πρέσβη στην Αθήνα, τον οποίο γνωρίζω άλλωστε από την εποχή που ήμασταν και οι δύο εκπρόσωποι τύπου των υπουργείων Εξωτερικών των χωρών μας. Του μετέφερα τη βούληση για εποικοδομητική συνεργασία στο πλαίσιο της Δήλωσης ΕΕ-Τουρκίας, για το προσφυγικό – μεταναστευτικό. Μιας συνεργασίας αποσυνδεδεμένης από τις υπαρκτές δυσκολίες στο πλαίσιο των διμερών σχέσεών μας.\n-Πού βρίσκεται η εφαρμογή της Κοινής Δήλωσης ΕΕ – Τουρκίας για την επανεισδοχή παράνομων μεταναστών;\nΑναμφίβολα η Δήλωση αυτή έχει λειτουργήσει εκτονωτικά. Όμως μπορεί και πρέπει να αποδώσει πολύ περισσότερο. Δυστυχώς, η προηγούμενη κυβέρνηση είχε χαμηλή απόδοση στο θέμα των επιστροφών και, αντίστοιχα, η Τουρκία δεν επιτυγχάνει την απαραίτητη εκρίζωση των δικτύων των διακινητών και είναι ελλειμματική στην αυστηρή επιτήρηση των ακτών της. Ένα ακόμα ζήτημα που θα πρέπει να δούμε είναι η άρνηση της Τουρκίας να δέχεται επιστροφές από την ελληνική ενδοχώρα, ατόμων που έχουν εισέλθει στην Ελλάδα από τα νησιά, κάτι στο οποίο δυστυχώς συνέβαλλε με την αδικαιολόγητα παθητική στάση της η προηγούμενη Κυβέρνηση.\nΑυτά μπορούν να βελτιωθούν με πολύ δουλειά, αμοιβαία κατανόηση και καλή θέληση. Η αποτελεσματική αντιμετώπιση του προσφυγικού μεταναστευτικού είναι προς το συμφέρον και της Ελλάδας και της Τουρκίας.\nΗ επιτυχημένη εφαρμογή της Δήλωσης του 2016 είναι πρόκληση και στοίχημα και για την ίδια την Ευρώπη, αφού τη συμφώνησαν οι αρχηγοί κρατών και κυβερνήσεων των Μελών της.\nΑυτά τόνισα και στον σύμβουλο για την Εξωτερική Πολιτική της Καγκελαρίου Μέρκελ, τον κ. Χέκερ, που συνάντησα πρόσφατα, εν όψει και του ταξιδιού του Πρωθυπουργού στο Βερολίνο, όπου το μεταναστευτικό θα είναι ένα από τα βασικά θέματα συζήτησης.\n-Η συνεργασία με την ΕΕ και οι προθέσεις της νέας προέδρου της Επιτροπής;\nΗ συνεργασία με την Ευρωπαϊκή Επιτροπή είναι κομβική για την καλύτερη αντιμετώπιση του προσφυγικού. Σε αυτό βοήθησε όλα αυτά τα χρόνια, η δράση των αρμοδίων Επιτρόπων Δημήτρη Αβραμόπουλου και Χρήστου Στυλιανίδη.\nΤώρα, όμως, έχουμε μπροστά μας μια νέα Επιτροπή. Δεν γνωρίζουμε τα πρόσωπα που θα αναλάβουν αυτά τα κρίσιμα για την Ελλάδα “χαρτοφυλάκια”. Η Ελλάδα, ως χώρα πρώτης γραμμής, ως χώρα-σύνορο της Ένωσης που έχει εξαντλήσει τα όριά της στο ζήτημα αυτό, προσβλέπει και πάλι σε μια αποδοτική συνεργασία, με τη νέα Επιτροπή και τα Κράτη Μέλη.\nΕίναι θετικό ότι η νέα Πρόεδρος, κα Ούρσουλα φον ντερ Λάιεν έχει θέσει πολύ ψηλά στις προτεραιότητές της το μεταναστευτικό ζήτημα. Θέλω να ελπίζω ότι αυτό θα συμβάλλει στο να επιτευχθεί σύντομα συμφωνία για το Κοινό Ευρωπαϊκό Σύστημα Ασύλου, συμπεριλαμβανομένου του κανονισμού «Δουβλίνο 4», στη βάση μιας γνήσιας, ουσιαστικής αλληλεγγύης.\nΈως τότε η Ελλάδα προσβλέπει σε μεταβατικούς ευρωπαϊκούς μηχανισμούς αφενός δικαιότερης κατανομής των βαρών, αφετέρου αποτελεσματικότερης πολιτικής επιστροφών προς τρίτες χώρες. Στο τελευταίο αυτό σημείο, των επιστροφών, επεξεργαζόμαστε πρόταση – πρωτοβουλία σε επίπεδο ΕΕ και είμαστε σε επαφή με την Κυπριακή Δημοκρατία και άλλα Μέλη προκειμένου να τη στηρίξουν.\nΤα στοιχεία δείχνουν ότι πλέον ένα μικρό ποσοστό των εισερχομένων στην Ελλάδα προέρχονται από τη Συρία. Η πλειοψηφία προέρχεται από το Αφγανιστάν και το Πακιστάν, αλλά και την υποσαχάρια Αφρικής. Η βελτίωση της κατάστασης στη Συρία θα είναι καταλυτική για να μην υπάρξουν και άλλες ροές, και να επιστρέψουν επιτέλους οι Σύροι πρόσφυγες στην πατρίδα τους. Όμως, τελευταίες πληροφορίες μας επιβάλλουν ιδιαίτερη προσοχή, ειδικά για την περιοχή του Ιντλίμπ, που παρακολουθούμε στενά.\n-Ποιο είναι το σκηνικό που παραλάβατε στο υπουργείο και πως προτίθεστε να αντιμετωπίσετε εσείς αυτό το ζήτημα;\nΤο υπουργείο Μεταναστευτικής Πολιτικής ήταν ένα κατακερματισμένο υπουργείο, χωρίς ενιαία κουλτούρα των υπηρεσιών, διάσπαρτο σε έξι διαφορετικά κτήρια. Με ανεπαρκείς υποδομές, χρονοβόρες διαδικασίες και μια γενικότερη αντίληψη χαλαρής εφαρμογής και υλοποίησης. Υπήρξαν υπεύθυνοι και σοβαροί άνθρωποι, με καλές προθέσεις. Ωστόσο τα χέρια τους ήταν δεμένα από την ιδεοληπτική αντιμετώπιση του ζητήματος από το χώρο του ΣΥΡΙΖΑ. Μια αντίληψη που εμφανίζονταν ότι δήθεν προστατεύει τα ανθρώπινα δικαιώματα ενώ τελικά, όπως απεδείχθη, έφτανε να τα καταπατά με απάνθρωπες συνθήκες όπως στη Μόρια, την Ειδομένη και αλλού. Απέναντι στην ιδεοληπτική χαλαρότητα, αντιτάσσουμε την δημοκρατική αυστηρότητα.\nΟ σεβασμός των ανθρωπίνων δικαιωμάτων και η ισχυρή προάσπιση του αγαθού της ασφάλειας, είναι θεμελιώδεις αρχές που πρέπει να συνυπάρχουν σε μια συνεκτική μεταναστευτική πολιτική.\n-Τα επόμενα βήματά σας στο εσωτερικό «μέτωπο»;\nΒασικές προτεραιότητές μας είναι η προστασία των συνόρων, η αυστηρή εποπτεία στα Κέντρα Υποδοχής και Ταυτοποίησης, η αποσυμφόρηση των νησιών, η επιτάχυνση των διαδικασιών εξέτασης ασύλου, προκειμένου να γίνονται πιο αποτελεσματικά, με αυτονόητο σεβασμό του Διεθνούς Δικαίου. Υπάρχουν σε εκκρεμότητα δεκάδες χιλιάδες αιτήσεων. Έχουν υποβληθεί 30.500 μόνον το πρώτο εξάμηνο του έτους. Οι αιτήσεις που υποβλήθηκαν το 2018 στη Λέσβο και τη Σάμο είναι περισσότερες από εκείνες που υποβλήθηκαν στην Αυστρία και τη Φιλανδία αντίστοιχα.\nΌσοι μπαίνουν σήμερα στη χώρα, έχουν προγραμματισμένη πρώτη συνέντευξη σε περίπου δύο χρόνια. Οι ρυθμοί αυτοί δεν μπορεί να συνεχιστούν. Χρειάζονται παρεμβάσεις προκειμένου αυτή η διαδικασία να είναι πιο αποτελεσματική, σε συνδυασμό με την ενίσχυση της στελέχωσης και των υποδομών. Παράλληλα θα εξεταστεί με προσοχή η διαδικασία αξιολόγησης της ευαλωτότητας, ώστε να μην εκμεταλλεύονται κάποιοι τις αδυναμίες του συστήματος, προφασιζόμενοι προβλήματα που δεν έχουν. Στο μεταναστευτικό/προσφυγικό παραλάβαμε ένα “κλειστό” σύστημα με συνεχείς “εισροές” και ελάχιστες “εκροές”.\nΤο έργο μας είναι πολύ δύσκολο.\nΚατηγορία: ΜΕΤΑΝΑΣΤΕΥΤΙΚΗ ΠΟΛΙΤΙΚΗ 11/08/2019\nΠροηγούμενοPrevious post:Συναντήσεις Γ. Κουμουτσάκου με Βουλευτές της Αντιπολίτευσης για το προσφυγικό. Επίσκεψη στη Λέσβο αύριοΕπόμενοNext post:“Οι κοινές προκλήσεις απαιτούν κοινές προσπάθειες και κοινές λύσεις”


Το άγχος στην παιδική και εφηβική ηλικία | Μαρία Πομποδάκη\n• άγχος • παιδί • εφηβεία • January 2022\nΌταν ακούμε για το άγχος οι περισσότεροι από εμάς το έχουμε συνδυάσει με την ενήλικη ζωή, τότε δηλαδή που αποκλειστικά εμείς οι ίδιοι θα αναλάβουμε την ευθύνη για την επαγγελματική, ή οικογενειακή μας πορεία και τη ζωή μας γενικότερα. Τί είναι τελικά το άγχος; Τα παιδιά έχουν άγχος;\nΤο άγχος είναι μια φυσιολογική αντίδραση του οργανισμού όταν αυτός έρχεται αντιμέτωπος με κάτι που τον δυσκολεύει, τον φοβίζει ή του είναι άγνωστο. Όλοι μας κάποια στιγμή στη ζωή μας έχουμε νιώσει αγχωμένοι όταν τα πράγματα δεν μας έχον πάει όπως τα είχαμε υπολογίσει ή ερχόμαστε αντιμέτωποι με δύσκολες ή καινούριες καταστάσεις στη ζωή μας. Το φυσιολογικό άγχος είναι αυτό που μας ενεργοποιεί στο να αντιμετωπίσουμε τα προβλήματά μας πιο αποδοτικά και πιο αποτελεσματικά, μας προετοιμάζει για δράση, και πολλές φορές μας προφυλάσσει από διάφορους κινδύνους.\nΠολλές φορές όμως το άγχος που νιώθουμε ξεπερνά τα φυσιολογικά όρια, είναι πολύ μεγάλο σε ένταση αλλά και σε διάρκεια, με αποτέλεσμα να μην μπορούμε να το ελέγξουμε, αρχίζοντας να επιδρά αρνητικά στη λειτουργικότητά μας και σιγά σιγά μετατρέπεται σε καταστροφικό άγχος. Το άγχος αυτό μας προκαλεί πανικό, ένταση και φόβο, διαταράσσει την ψυχική μας ηρεμία και μας αποδιοργανώνει, δημιουργώντας πολλές φορές δυσκολίες και στην καθημερινή μας ζωή.\nΤα παιδιά έχουν άγχος; Ως ενήλικες έχουμε την τάση να πιστεύουμε ότι το άγχος αφορά μόνο στους μεγάλους και δεν εμφανίζεται στην παιδική ή εφηβική ηλικία, καθώς υπάρχει η πεποίθηση ότι τα παιδιά ζουν σε ένα κόσμο ανέμελο και απαλλαγμένο από στενοχώριες. Αυτό είναι ένας μύθος. Στην πραγματικότητα το άγχος μπορεί να εμφανιστεί στα παιδιά από τους πρώτους κιόλας μήνες της ζωής τους, τότε ακόμα που επιζητούν επίμονα να ικανοποιήσουν βασικές ανάγκες τους, όπως το φαγητό, ο ύπνος, η φροντίδα.\nΛίγο αργότερα βιώνουν το άγχος: του αποχωρισμού από τους γονείς τους όταν θα αντιληφθούν ότι τα ίδια θα πάνε στον παιδικό σταθμός ή οι γονείς τους στη δουλειά. Διάφορες αλλαγές στη ζωή ενός παιδιού, όπως για παράδειγμα ο ερχομός ενός μωρού, η αλλαγή κατοικίας, το διαζύγιο των γονέων ή ακόμα και οι εντάσεις και οι τσακωμοί μέσα στην οικογένεια, κάποια σοβαρή ασθένεια ή η απώλεια ενός γονέα μπορεί να προκαλέσουν άγχος στα παιδιά. Κάποιες φορές συμβαίνει τα παιδιά αντιλαμβάνονται και τελικά να «υιοθετούν» και να συμμερίζονται το άγχος των γονιών τους. Ένα αγχωμένο παιδί μπορεί να αποτελεί και το σύμπτωμα ενός αγχωμένου ή και υπερπροστατευτικού ενήλικα.\nΆλλη μια ιδιαίτερα συχνή μορφή άγχους είναι το σχολικό άγχος, που σχετίζεται με την προσαρμογή του παιδιού στο σχολικό περιβάλλον. Στα παιδιά της σχολικής ηλικίας, το άγχος μπορεί να προκαλείται από τις επιδόσεις τους στο σχολείο, αλλά και από την πίεση του κοινωνικού τους περίγυρου, καθώς και στην αρνητική εικόνα που έχουν τα ίδια τα παιδιά για τον εαυτό τους. Βεβαίως άγχος, μπορεί να προκαλέσουν και οι γονείς στα παιδιά τους, από έλλειψη φροντίδας, ασφάλειας και αγάπης, αλλά και από την απουσία κανόνων και ορίων στη συμπεριφορά τους και στην οργάνωση του χώρου και του χρόνου τους.\nΠαιδιά που εμφανίζουν συμπτώματα μίας αγχώδους διαταραχής για περισσότερα από 9 χρόνια, φαίνεται πως έχουν δύο και τρεις φορές πιο πολλές πιθανότητες να εκδηλώσουν κάποια αγχώδη διαταραχή στην ενήλικη ζωή τους. Για αυτό το λόγο και τα συμπτώματα άγχους στην εφηβική ηλικία, θεωρούνται πολύ σοβαρός παράγοντας επικινδυνότητας για διάγνωση αγχώδους διαταραχής κατά την ενήλικη ζωή τους.\nΠολλές φορές το άγχος στα παιδιά δεν είναι εύκολα αναγνωρίσιμο και ειδικότερα όταν δεν εμφανίζεται με συμπτώματα σχολικής άρνησης, απόσυρσης και ως άγχος αποχωρισμού. Στις μικρότερες ηλικίες συμπτώματα άγχους μπορεί να είναι αντιδράσεις των παιδιών, όπως το να ρουφάνε τον αντίχειρά τους, να τρώνε τα νύχια τους, να παίζουν επίμονα με τα μαλλιά τους, ή να σκαλίζουν τη μύτη τους. Ξαφνικές αλλαγές στη διάθεση και στον ύπνο, ξαφνική και έντονη κινητικότητα ή επιθετικότητα είναι επίσης σημάδια που θα έπρεπε να μας προβληματίσουν.\nΚάποια παιδιά παρουσιάζουν και σωματικές ενοχλήσεις, όπως επίμονους στομαχόπονους ή πονοκέφαλους, δυσκολίες στην αναπνοή, ζαλάδες, αστάθεια και παραπονιούνται διαρκώς για μία γενικότερη αδιαθεσία. Μπορεί να δυσκολεύονται να να συγκεντρωθούν ή να ολοκληρώσουν τις εργασίες του σχολείου, να κλείνονται στον εαυτό τους, να απομονώνονται από άλλους συμμαθητές τους ή ακόμα και να κάνουν παράπονα ότι τους ενοχλούν τα άλλα παιδιά. Τέλος, σε κάποιες περιπτώσεις έντονου άγχους μπορεί να αρχίσουν να λένε ψέματα, να τραυλίζουν, να φέρονται ατίθασα κι εριστικά.. Για να αντιμετωπίσουμε το άγχος στα παιδιά μας είναι σημαντικό να αισθάνονται ότι ως γονείς είμαστε δίπλα τους, αφιερώνοντάς τους χρόνο για συζήτηση ή για δραστηριότητες, παίζοντας μαζί τους. Τους μιλάμε με ειλικρίνεια και δίνουμε εξηγήσεις ανάλογα και με την ηλικία του παιδιού, για τυχόν προβλήματα που αντιμετωπίζουμε. Είναι σημαντικό να θέτουμε όρια και κανόνες, γιατί τα παιδιά νιώθουν ασφάλεια και προστασία σε ένα τέτοιο περιβάλλον. Εξασφαλίζουμε να τηρείται ένα πρόγραμμα σχετικά με το διάβασμα και μαθαίνουμε στα παιδιά μας να οργανώνουν το χρόνο τους σωστά έτσι ώστε να απολαμβάνουν τις δραστηριότητες που επιθυμούν τον ελεύθερο χρόνο τους.\nΠροστατεύουμε πρώτα εμείς οι ενήλικες τον ελεύθερο χρόνο τους για παιχνίδι και χαλάρωση, χωρίς να τα φορτώνουμε με πολλές εξωτερικές δραστηριότητες προκειμένου να μην βαριούνται. Αγκαλιάζουμε τα παιδιά μας για να τα καθησυχάσουμε και να τα ηρεμήσουμε ή όταν τα ίδια το έχουν ανάγκη. Συζητάμε με τα παιδιά μας για τους λόγους που πιθανά τους προκαλούν άγχος, όχι για να τα κρίνουμε και να δώσουμε συμβουλές, απλά και μόνο πολλές φορές για να τα βοηθήσουμε να αποφορτιστούν και να εκφράσουν αυτό που θέλουν. Σε κάθε περίπτωση, όταν τίποτα από τα παραπάνω δε φαίνεται να είναι αποτελεσματικό και νιώθουμε ανήμποροι να βοηθήσουμε ως γονείς, δεν διστάζουμε να μιλήσουμε με κάποιον ειδικό.\nΆρθρα σχετικά με: άγχος • παιδί • εφηβεία •


Η Ρόζα του Αρκά: Αβρότητεθ\nΑρχική σελίδα\tΦιλοσοφικά\tΣύγχρονοι Φιλόσοφοι\tHomo Deus\n21 μαθήματα για τον 21ο αιώνα\t24,38 € 21,94 €\nSapiens\t26,50 € 23,85 €\nΚωδικός προϊόντος:\t223053\tΚατηγορία: Σύγχρονοι Φιλόσοφοι\tΕτικέτες: Harari, Yuval Noah, Αλεξάνδρεια\nΑγαπητοί αναγνώστες, το όνομά μου είναι Γιούβαλ Νώε Χαράρι και θα ήθελα να σας μιλήσω για το καινούργιο μου βιβλίο, το ”Homo Deus: Μια σύντομη ιστορία του μέλλοντος”.\nΣτο προηγούμενο βιβλίο μου, το ”Sapiens: Μια σύντομη ιστορία του ανθρώπου”, εξηγούσα πώς η μοναδική μας ικανότητα να πιστεύουμε σε συλλογικούς μύθους -το Θεό, τα ανθρώπινα δικαιώματα ή το χρήμα- μας επέτρεψε να κατακτήσουμε τον πλανήτη. Στο ”Homo Deus” εξετάζω τι μπορεί να συμβεί όταν οι παλιοί μας μύθοι συνδυαστούν με επαναστατικές νέες τεχνολογίες. Πώς μπορεί το Ισλάμ να διαχειριστεί τη γενετική μηχανική; Πώς μπορεί να αντιμετωπίσει ο σοσιαλισμός την εμφάνιση της μη εργαζόμενης τάξης; Πώς μπορεί να συμβιβαστεί ο φιλελευθερισμός με την εμφάνιση ενός Μεγάλου Αδερφού που θα αντλεί τη δύναμή του από τα Μεγάλα Δεδομένα; Θα φτάσει άραγε η Σίλικον Βάλεϊ να παράγει και νέες θρησκείες, εκτός από νέες τεχνολογίες;\nΗ τεχνητή νοημοσύνη ξεπερνάει με ταχύ ρυθμό τις δικές μας νοητικές ικανότητες. Τι θα απογίνει η δημοκρατία όταν η Google και το Facebook θα γνωρίζουν τα γούστα και τις πολιτικές μας προτιμήσεις καλύτερα από μας τους ίδιους; Τι θα απογίνει το κράτος πρόνοιας όταν οι υπολογιστές θα πετάξουν τους ανθρώπους έξω από την αγορά εργασίας, δημιουργώντας μια νέα τεράστια ”άχρηστη τάξη”;\nΔώστε πρώτος μία αξιολόγηση “Homo Deus” Ακύρωση απάντησης


DeiNews: ΛΥΚΗΣΤΙΣ: Ζητάμε από τη διοίκηση της ΔΕΗ να καταθέσει άμεσα αγωγή κατά της απόφασης για την απευθείας ανάθεση\nπροκριθούν εκείνες οι προσφορές στις οποίες περιλαμβάνεται εμπεριστατωμένο, τεκμηριωμένο και δεσμευτικό σχέδιο προς αξιοποίηση της άδειας ηλεκτροπαραγωγής για τη Μελίτη 2, ισχύος 540 MW.\nΜε την απευθείας ανάθεση του ορυχείου της Βεύης φωτογραφίζεται και ο ιδιώτης, που θα είναι ο νέος ιδιοκτήτης της μονάδας Μελίτη 2 αλλά γενικότερα ιδιοκτήτης και της μικρής ΔΕΗ, βάσει της τροπολογίας.\nΠώς η επιτροπή δίνει με απευθείας ανάθεση στην τέταρτη κατά σειρά εταιρεία μηδενίζοντας τους τρεις πρώτους με υψηλότερη βαθμολογία και καλύτερη προσφορά, ζημιώνοντας το δημόσιο με 970 εκατομμύρια ευρώ;\nΕξαιρεί παράνομα τη ΔΕΗ να λάβει μέρος στον διαγωνισμό, μια επιχείρηση που θα έπρεπε να της δοθεί η εκμετάλλευση του κοιτάσματος της Βεύης, γιατί της ανήκει το 45% και πάνα απ’όλα έχει την τεχνογνωσία και την εμπειρία. Ποιοι οι λόγοι καθυστέρησης, αφού υπήρχε η ανάγκη άμεσης εκμετάλλευσης του κοιτάσματος, προςόφελος του δημοσίου συμφέροντος; Με τον τρόπο αυτό λειτουργεί η διαφάνεια στη χώρα μας; Με τις πρακτικές αυτές ευαγγελίζονται τη Δημοκρατία στην Ελλάδα οι συγκυβερνώντες;\nΓνωρίζοντας από το παρελθόν και έχοντας την εμπειρία του τρόπου λειτουργίας των ιδιωτών στην περιοχή μας, λέμε όχι στο ξεπούλημα της περιουσίας του λαού.\nΛέμε όχι στις πρακτικές των συγκυβερνώντων, οι οποίοι αδιαφορώντας και ξεπουλώντας στα αφεντικά τους τον πλούτο της Φλώρινας, τον οποίο οι πολίτες της θα έδιναν με όλη τους την ψυχή για το δημόσιο συμφέρον, μέσα από τη δική τους επιχείρηση τη ΔΕΗ. Στο νομό της Φλώρινας έχουμε ανάγκη τις θέσεις εργασίας, γιατί μαστίζεται από την ανεργία, αλλά θέλουμε την εκμετάλλευση του κοιτάσματος από τη ΔΕΗ.\nΘέλουμε αξιοπρεπείς μισθούς, ασφαλή εργασία και όχι μισθούς πείνας και ωράρια εργασίας τύπου γαλέρας και ανασφάλεια. Ζητάμε από τη διοίκηση της ΔΕΗ να καταθέσει άμεσα αγωγή κατά της απόφασης για την απευθείας ανάθεση και την εξαίρεσή της από το διαγωνισμό, όπως και την παρέμβαση του εισαγγελέα για τον αδιαφανή τρόπο ανάθεσης.\nΟ ΠΡΟΕΔΡΟΣ - ΚΑΤΣΗΣ ΘΕΟΔΩΡΟΣ\nΟ ΓΕΝ.ΓΡΑΜΜΑΤΕΑΣ - ΠΑΣΣΑΣ ΠΑΥΛΟΣ


9 συνήθειες που ζημιώνουν το πορτοφόλι μας. - Lifesharing\nΟι συνήθειες έχουν το χαρακτηριστικό ότι γίνονται σχεδόν αυτόματα, εξοικονομώντας μας χρόνο και κόπο. Όταν, όμως, φτάσει η ώρα που επιβαρύνουν τα οικονομικά μας… τότε σημαίνει ότι πρέπει να αλλάξουν. Παρακάτω θα δείτε εννέα κακές συνήθειες που πρέπει να αλλάξετε προκειμένου να εξοικονομήσετε χρήματα για την οικογένειά σας.\n1. Εργάζεστε χωρίς ένσημα\nΕντάξει, μπορεί πραγματικά οι νεότερες εργαζόμενες να μην πάρουν ποτέ σύνταξη. Όσες, όμως, έχουν ήδη συμπληρώσει αρκετά χρόνια εργασίας έχουν σοβαρές πιθανότητες και δεν θα πρέπει να σνομπάρουν τα ένσημα προκειμένου να εξοικονομήσουν περισσότερα «μαύρα» χρήματα στο εισόδημά τους. Άλλωστε, η ασφάλεια έχει να κάνει με τη υγεία, η οποία μπορεί ως δωρεάν θεσμός στην Ελλάδα να πάσχει, όμως η ιδιωτική ασφάλεια δεν παύει να κοστίζει πολύ περισσότερο.\n2. Δεν ζητάτε αύξηση\nΕπιστημονικές μελέτες λένε πως οι άνδρες έχουν περισσότερες πιθανότητες να πάρουν αύξηση στην δουλειά τους, απλά και μόνο επειδή… τη ζητάνε. Αν πραγματικά η εργασία μιας γυναίκας αποδίδει, δεν έχει λόγους να μην χτυπήσει την πόρτα του αφεντικού της ζητώντας μία λογική αύξηση στον μισθό της. Μερικά μόνο ευρώ κάθε μήνα μπορούν να ενισχύσουν σημαντικά το οικογενειακό budget.\n3. Δεν πληρώνετε τις πιστωτικές κάρτες σας εμπρόθεσμα\nΜπορεί η πιστωτική κάρτα να διευκολύνει την ζωή και να «εμφανίζει» χρήματα τη στιγμή που δεν τα έχουμε, όταν όμως ο λογαριασμός της δεν εξοφλείται εμπρόθεσμα, στην θέση των χρημάτων εμφανίζονται οι τόκοι και τελικά καταλήγει να πληρώνει κανείς πολύ περισσότερα από όσα αρχικά υπολόγιζε.\n4. Χρησιμοποιείτε πολλές πιστωτικές κάρτες\nΣυχνά χρησιμοποιεί κανείς πολλές πιστωτικές κάρτες, η κάθε μία εκ των οποίων εξυπηρετεί έναν διαφορετικό σκοπό, π.χ. μία για επιστροφές από το σούπερ μάρκετ, μία για έκπτωση στα εισιτήρια του κινηματογράφου κ.ο.κ. Αυτή η πρακτική, όμως, μπορεί στο τέλος του μήνα να οδηγήσει τον καταναλωτή σε πλήρη αποδιοργάνωση σχετικά με το πού χρωστάει τι, να χάσει προθεσμίες πληρωμής ή να βρεθεί ξαφνικά να πληρώνει συνδρομές σε κάρτες χωρίς καν να το καταλάβει. Χρειάζεται, λοιπόν, να είναι πολύ προσεκτικός.\n5. Περισσότερα έξοδα από έσοδα\nΣύμφωνα με έρευνα περισσότερο από το ένα τρίτο των γυναικών ξοδεύει παραπάνω χρήματα από αυτά που «βγάζει». Ένας τρόπος για να αποφευχθεί μία τέτοια συνήθεια είναι να κρατά μία γυναίκα κάθε μήνα σημειώσεις σχετικά με το πού ξοδεύει τα χρήματά της, για να δει από πού θα μπορούσε να «κόψει».\n6. Λεφτά «στην άκρη»\nΑν ένας από τους δύο συντρόφους χάσει την δουλειά του, για πόσο μπορεί μία οικογένεια να τα «βγάλει πέρα» με το απόθεμα χρημάτων που έχει «στην άκρη»; Οι οικονομικοί σύμβουλοι τονίζουν ότι, ειδικά στις μέρες μας, είναι πολύ σημαντικό να υπάρχει ένα γερό κομπόδεμα σε κάποιον λογαριασμό, το οποίο να «αγγίζεται» μόνο όταν η οικογένεια έχει απόλυτη ανάγκη, ώστε να μπορέσει να συντηρηθεί για μερικούς μήνες, μέχρι το άτομο που απολύθηκε να ξαναβρεί δουλειά.\n7. Επενδύετε στα δίδακτρα του παιδιού και όχι στην σύνταξή σας\nΕίναι πολύ σπουδαίο εκ μέρους του κάθε γονιού να εξοικονομεί χρήματα για να στέλνει το παιδί του σε ιδιωτικό σχολείο, ιδιωτικό κολλέγιο ή για σπουδές στο εξωτερικό. Είναι ακόμα πιο σπουδαίο, όμως, να έχει εξασφαλίσει ο γονιός αυτός πως όταν έρθει η ώρα να βγει σε σύνταξη θα λαμβάνει ένα σοβαρό εισόδημα για να ζει αξιοπρεπώς. Το παιδί μπορεί να στραφεί και στην δημόσια εκπαίδευση, ένας ηλικιωμένος όμως είναι σχεδόν αδύνατο να βρει άλλες εναλλακτικές για οικονομικούς πόρους.\n8. Αγοράζοντας ακριβά-πουλώντας φθηνά\nΌταν το χρηματιστήριο πραγματοποιεί βουτιά στο κενό, οι περισσότεροι που διαθέτουν μετοχές πανικοβάλλονται και τις πωλούν όσο-όσο φοβούμενοι πως αν δεν το κάνουν θα χάσουν όλα τα χρήματα που επένδυσαν. Αν, όμως, βγάλει κανείς όλα του τα χρήματα από το χρηματιστήριο, θα χάσει την παραμικρή ευκαιρία ανόδου. Οι οικονομικοί σύμβουλοι λένε, αντίθετα, ότι μακροπρόθεσμα είναι πιο έξυπνο να επενδύει κανείς σε ισόποσες μετοχές, καθώς η μεταβλητότητα της αξίας μιας μετοχής συμφέρει τον κάτοχό της. Έτσι, είναι προτιμότερο να αγοράζει κανείς περισσότερες μετοχές όταν η τιμή τους πέφτει και λιγότερες όταν αυτή ανεβαίνει.\n9. Οικονομικές αποφάσεις μόνο από έναν\nΑκόμα και στις μέρες μας πολλές γυναίκες δεν ασχολούνται καθόλου με τα οικονομικά του σπιτιού, αφήνοντας τον σύζυγό τους να παίρνει μόνος του όλες τις σημαντικές αποφάσεις. Τι γίνεται, όμως, όταν εκείνος δεν χειρίζεται το οικογενειακό πορτοφόλι σωστά, κάνοντας επιπόλαιες αγορές ή επενδύοντας σε «επικίνδυνες» αξίες; Ακόμα κι αν μόνο ένας «φέρνει τα λεφτά στην οικογένεια», είναι ασφαλέστερο να έχουν «λόγο» για το πώς αυτά ξοδεύονται και οι δύο και να λαμβάνουν από κοινού τέτοιες αποφάσεις.\nοικονομία πορτοφόλι συνήθειες χρήμα


«Φλερτ» με επενδυτικό όμιλο | Onsports.gr\nhome ΠοδόσφαιροSuper League«Φλερτ» με επενδυτικό όμιλο Κοινοποιήστε\n«Φλερτ» με επενδυτικό όμιλο\tΣυντάκτης: Onsports Team\nΔημοσίευση: Πέμπτη, 14 Απριλίου 2011 09.35\nΕνδιαφέρον για την ΠΑΕ ΑΕΚ φαίνεται να έχει εκφράσει όμιλος επενδυτών με επικεφαλής τον Γιώργο Δαλακούρα.\tΟι προσπάθειες των ιθυνόντων της ΑΕΚ να βρουν «συμπαίκτες» και νέους επενδυτές είναι συνεχής και αρκετά είναι τα σενάρια που έχουν δει το φως της δημοσιότητας. Σύμφωνα λοιπόν με την εφημερίδα «Ελευθεροτυπία» ενδιαφέρον για την «κιτρινόμαυρη» ΠΑΕ έχει εκφράσει όμιλος επενδυτών στον οποίο επικεφαλής είναι ο Γιώργος Δαλακούρας. Όπως αναφέρει η εν λόγω εφημερίδα, οι ενδιαφερόμενοι έχουν ήδη λάβει γνώση για τα οικονομικά της εταιρείας. Μάλιστα για το όλο θέμα έχει ήδη ενημερωθεί και ο μεγαλομέτοχος της ΠΑΕ, Πέτρος Παππάς.\nΕπίσης, εκτός του 73χρονου επιχειρηματία, στον όμιλο αυτό συμμετέχουν οι Μάκης Αγγελόπουλος, Νίκος Στράτος, Γιώργος Κασσαβέτης και Γεράσιμος Έρτσος, με τον προτελευταίο να είναι ο επικρατέστερος για να αναλάβει καθήκοντα προέδρου, αν φυσικά η υπόθεση έχει αίσιο τέλος.\tΚατηγορία: Super League


Αναγωγή: Μεγάλη μείωση των Ελλήνων φοιτητών σε ΑΕΙ του εξωτερικού\nΜανόλη Γ. Δρεττάκη*\nΣτο άρθρο αυτό θα εξετάσουμε τη μεταβολή του αριθμού των Ελλήνων φοιτητών σε ΑΕΙ του εξωτερικού στο διάστημα 1998-2007. Στοιχεία για τους φοιτητές που σπουδάζουν σε ΑΕΙ του εξωτερικού υπάρχουν στη βάση δεδομένων της Στατιστικής Υπηρεσίας της Ευρωπαϊκής Ένωσης, της Eurostat και στη βάση δεδομένων του ΟΟΣΑ.\nΤα στοιχεία της Eurostat αναφέρονται σε φοιτητές κρατών-μελών της Ε.Ε. που σπουδάζουν σε άλλες χώρες της Ε.Ε., ενώ τα στοιχεία του ΟΟΣΑ δεν καλύπτουν όλες τις χώρες της Ε.Ε., καλύπτουν, όμως, και χώρες εκτός Ευρώπης (ΗΠΑ, Καναδά, Αυστραλία κ.λπ.). Με βάση τα στοιχεία της Ε.Ε. εξετάζουμε τους φοιτητές των κρατών-μελών της Ε.Ε. των 15 που σπούδαζαν σε άλλα κράτη της Ε.Ε. τα έτη 1998 και 2007 (στο Μέρος Ι) και με βάση τα στοιχεία του ΟΟΣΑ τα κράτη στα οποία σπούδαζαν Έλληνες φοιτητές τα ίδια έτη (στο Μέρος ΙΙ).\nΣτα 3 από 4 κράτη πρώτα κράτη (Ηνωμένο Βασίλειο, Γερμανία, Ιταλία και Γαλλία), στα οποία σπούδαζε η μεγάλη πλειονότητα των Ελλήνων φοιτητών, ο αριθμός τους μειώθηκε, αλλά το ποσοστό που αντιπροσώπευαν στο σύνολο των Ελλήνων φοιτητών σε ΑΕΙ του εξωτερικού ξεπερνά το 83% του συνόλου τους και τα δύο έτη, και από αυτούς πάνω από τους μισούς σπούδαζαν σε ΑΕΙ του Ηνωμένου Βασιλείου (αυτό συνέβαινε και πολλά χρόνια πριν από την περίοδο που εξετάζουμε στο άρθρο αυτό).